
M-.  Tullii  Ciceronis  orationes  tres  de  lege  agraria,  post- 
quam  jjer  longum  temporis  spatium  ab  interpretibus  artisque 
criticae  studiosis  paullum  neglectae  iacuerunt,  A.  W.  Zumptius 
nuperrime  maxima  diligentia  atque  doctrina  explicare  et 
emendare  conatus  est.  Ad  quae  studia  coUationibus  codicum 
Lagomarsinianorum  post  patrui  mortem  acceptis  praecipue 
adductus,  de  his  orationibus  et  de  pro  Murena  eo  ante  omnia 
meritus  est,  quod  horum  codicum  lectiones  quae  usque  ad  hoc 
tempus  parum  notae  erant,  hominum  doctorum  iudicio  propo- 
suit.  Quae  quantum  a  ceteris  libris  adhuc  notis  atque  adhi- 
bitis  differant,  iam  ex  magna  diversitate  editionis  Baiterianae 
(in  Tullianorum  operum  editione  altera)  quam  Zumptius  in 
recensione  sua*)  Ciceronis  verbis  proxime  subiecit,  facile  appa- 
ret.  Qui  quum  omnium  codicum  et  Germanicorum  e!t  Italicorum**) 
optimum  esse  iudicaverit  Lagomarsinianum  9,  plurimum  inter- 
est,  ut  quam  accuratissime  examinetur,  quae  in  his  orationi- 
bus  recensendis  huius  libri  sit  auctoritas.  Quam  disquisitionem 
ita  instituemus,  ut  primum  de  iis  quae  Zumptius  in  prole- 
gomenis  de  codicum  ratione  in  universum  proposuit,  paucis 
disseramus,  tum  de  singulis  locis  ubi  ille  Ciceronis  verba  ex 
huius  codicis  auctoritate  mutavit ,   denique  de  omissionibus  et 


•)  M.  Tullii  Ciceronis  orationes  tres  de  lege  agraria.     Rec.   et  expl. 
Aug.  Wilh.  Zumptius.    Berolini  apud  Ferd.  Diimmlerum.    MDCCCLKI. 
**)  De  quibus  familiis  cf.  eius  edit.  pag.  XXIV. 

transpositionibus ,  quanim  multitudine  hic  liber  ante  omnia 
abundat*).  Neque  vero  in  animo  habeo,  et  de  Zumptii  ipsius 
coniecturis  et  de  iis  lectionibus  disputare,  quae  non  huius 
libri  propriae,  sed  cum  Erfurtensi  qui  vulgo  optimus  habetur 
consentientes  nunc  primum  in  verborum  ordinem  receptae 
sunt. 

Pj-iusquam  codicum  Lagomarsinianorum  lectiones  innotue- 
runt,  liber  Erfurtensis,  quamquam  et  ipse  haud  paucis  mendis 
inquinatus  est,  dux  fide  dignissimus  artisque  criticae  fundamen- 
tum  in  his  orationibus  ab  hominibus  doctis  habebatur.  Zum- 
ptius  in  prolL,  ut  eius  auctoritatem  imminuat,  primum  pauca 
exempla  affert  (p.  XXV),  quibus  librarium  huius  codicis  emen- 
datoris  partibus  susceptis  in  his  orationibus  non  pauca  mutasse 
atque  de  suo  ingenio  adiecisse  demonstrare  vult.  Sic  2  §  38 
Quidquid  igitur  pro  quidquid  ergo ,  quod  reliqui  codices  habe- 
ant,  scripsisse;  displicuisse  enim  eiusdem  coniunctionis  intra 
breve  spatium  repetitionem  similique  de  causa  1,  22,  Capuam 
et  urbcs  circa  Capuam  eum  improbasse  atque  Capuam  et  u.  c. 


*)  Lectorem  benevolum  non  ignorare  velim.  hanc  dissertatiunculam 
iam  ante  hos  XVIII  menses  Kal.  Oct.  anni  MDCCCLXI  conscriptam  atque 
absolutam  fuisse,  antequam  quidquam  eorum  quae  iam  tum  scripta  erant 
vel  postea  de  his  orationibus  deque  Mureniana  scripta  sunt,  mihi  sub 
oculos  venisset;  illo  vero  tempore  aliis  occupationibus  ex  patria  et  ab 
studiis  meis  dilectissimis  avocatus  sum  et  impeditus,  quin  haec  publici 
juris  fecerim  vel  operam  meam  in  his  orationibus  collocare  pergerem. 

Facile  quis  postulaverit ,  ut  etiam  de  oratione  pro  Murena  19  ope 
et  auctoritate  a  Zumptio  eodem  modo  edita  (Berolini  apud  F.  Diimmle- 
rum  MDCCCLIX)  atque  emendata  disputemus;  quod  duabus  de  causis  non 
fecimus:  primum  si  hic  codex  re  vera  in  una  alterave  oratione  optimae 
vel  pessimae  notae  sit,  non  necessarie  idem  in  ceteris  quoque  esse  debet; 
probandum  esset,  eum  totum  atque  etiam  exemplaria,  per  quae  ex  prima 
harum  orationum  recensione  ad  tempus  nostrum  pervenit,  ex  eodem  ar- 
chetypo  descripta  neque  ex  variis  esse  concinnata,  ut  solet  in  his  libris; 
tum  iam  a  pluribus  hominibus  doctis,  praecipue  ab  Halmio,  homine  ora- 
tionis  Ciceronianae  omnium  peritissimo,  satis  expositum  est,  qua  sit  utili- 
tate  ad  illam  orationem  emendandam.  De  quibus  rebus  nunc  optime 
confertur  C.  L.  Kayseri  prooemium  ad  edit.  Tauchn.  p.  VIII  sq., 
praeterea  Hahn,  Sitz.  Ber.  d.  bayer.  Ak.  Munchen  1861  Hft.  4,  p.  437— 
482,  Zfb.  f.  Gymnasialwesen  1862  Hft.  6,  et  Sorof,  Zft.  f.  G.  W.  1862. 
Hft.  6.  8  et  quae   ibi  afferuntur. 

eam  scripsisse.  Ad  priorem  locum  in  adnot.  p.  73  addit, 
ergo  quoque  in  tali  ad  priora  reditu  poni  constare.  Minime 
vero  illo  loco  igitur  a  Ciceronis  usu  abhorrere  omnibus  notum 
est  cf.  de  fin.  2,  10,  29  (hoc  igitur)  G.  T.  A.  Kriiger,  gramm. 
lat.  adn.  2,  §.  546  Tischer  ad  TuscuL  4,  15,  34  Hand,  Turs. 
IIL  p.  192  sq.  Simile  exemplum  talis  variationis  legitur 
Acad.  4,  77  Quid  ergo  esset  id?  visum  credo.  quale  igitur  visum? 
Quum  vero  constet  vocabula  igitur  et  ergo  a  librariis  saepissi- 
me  inter  se  confundi,  de  emendatoris  correctura  prorsus  non 
est  cogitandum ;  patet  vel  codicis  19  vel  Erf.  librarium  sui  ex- 
empli  literas  non  recte  legisse,  et  quoniam  nunc  iam  non  dis- 
cernere  possumus  utrum  unice  verum  sit,  eum  librum,  qui  ce- 
teris  scripturis  melior  esse  demonstretur,  in  talibus  rebus  sequi 
debemus*).  Fere  idem  valet  in  altero  loco,  quamquam  Geb- 
hardtus  (cf.  Zumptii  adnot.)  libri  Erf.  scripturam  improbandam 
esse  docuit.  At  talia  vitia,  quae  ne  ab  optimis  quidem  codi- 
cibus  prorsus  absint,  vix  ad  doctos  emendatores  referre  licet, 
neque  talibus  rebus  Erf.  auctoritas  infringitur,  praesertim  quum 
in  19  quem  Zumptius  tantis  laudibus  effert,  multo  plura  atque 
graviora  menda  coniecturis  minime  dissimilia  inveniantur  ut 
2,  34  Emere  agros  a  quibus  volent  vel  quos  velint  quam 
volunt  magno  potertmt  pro  et  quos  volent  atque  cf.  quae  p.  7  sqq.  de 
his  rebus  disputabimus.  —  Neque  certius  diiudicari  poterit, 
utrum  2,  95  illa  capta  est  et  2,  80  Syriae  rura  ex  ingenio  an 
casu  et  errore  ortum  sit;  Syriae  tura  enim  postquam  ex  scri- 
pturae  vocabulo  male  picto  primum  natum  est,  aeque  facile  in 
S.  rura  atque  S.  cura  deformari  potuit,  quorum  neutrum 
emendatoris  doctrinam  redolet.  Itaque  haec  pauca,  quae  Zum- 
ptius  quod  certam  eorum  esse  putavit  rationem  attulit,  librum 
e  a  docto  quodam  emendatore  correctum  esse  non  satis  docent, 
atque  si  ceterum  errorum  dumtaxat  plenus  est,  tam  parvam 
quam  ille  vult  eius  auctoritatem  esse  ad  has  orationes  recen- 
sendas  vix  putabimus* 

Verborum  deinde  collocationes,  ut  1,  6  etiam  ille  nunc 
et  2,  9  neque  obscure  enimj  a  quibus  locis  profectus  Zumptius 


'» 


♦)   Eodem  modo  Erf.   1,   14   pro  quis   ergo  emet?  quis  igitur  emetf 
exhibet. 

toto  hoc  in  genere  fidem  illi  libro  habendam  esse  negavit, 
quis  non  potius  ad  librariorum  neglegentiam  quam  ad  doctum 
quendam  hominem  referet?  Is  enim  haud  dubie  quod  usita- 
tum  est  neque  ab  usu  Ciceroniano  abhorret  restituisset,  minime 
vero  quod  prorsus  improbandum  est  ex  coniectura  scripsisset. 
Neque  magis  Zumptii  sententia  de  codice  e  interpolato  addi- 
tamentis  probatur,  quae  permulta  eiecit  —  plerumque  opi- 
nor  summa  iniuria  —  neque  omissione  quae  una  tantum  ab  eo 
allata  facile  nimia  scribentis  festinatione  et  neglegentia  orta 
esse  potest. 

Quum  vero  huius  loci  non  sit  codicis  e  auctoritatem  ex- 
aminare  et  ponderare,  sed  haec  pauca  tantum  contra  ea,  quae 
Zumptius  in  proU.  attulit,  monenda  esse  viderentur,  iam  ad  illa 
veniamus,  quae  de  virtute  libri  19  praedicavit.  Primum  p. 
XXVn  sq.  nonnullas  lectiones  eius  proprias  enumerat,  quarum 
praestantiam  magnis  laudibus  efFert.  Veruntamen  vehementer 
vereor,  ne  omnibus  quam  accuratissime  perpensis  vix  una  ita 
comparata  sit,  ut  necessarie  recipi  debeat.  Ne  vero  nimium 
praedicasse  videamur,  de  omnibus  locis,  ubi  Zumptius  19  au- 
ctoritate  scriptoris  verba  mutavit  breviter  disseramus.  Neque 
tamen  quisquam  postulabit,  ut  etiam  de  talibus  disputemus 
qualia  sunt  cogitarint  pro  -runt  acciperetis  pro  acceperitis  pro- 
spexerint  pro  -runt  existimastis  pro  -mavistis  plebs  pro  plebes 
iuhet  pro  luhet  diminuere  et  dimovere  pro  dem-  atqiie  pro  ac, 
et  neque  pro  nec,  non  ac  si  pro  at  si  populus  Romanus  pro 
respuhlica  uti  pro  ut  sapientium  pro  sapientum  est  pro  sit  (de 
quibus  saepissime  inter  se  confusis  cf.  Madvig.  ad  de  fin.  3, 
17,  58);  huc  etiam  trahenda  videntur  1,  18  modesti  pro  modeste 
2,  17  fortuito  pro  -tu  2,  39  non  pro  cum  2,  48  percensuit  pro 
percensuisti  2,  90  est  excogitatum  ^ro  est  cogitatum  2,  55  cum  — 
tum  pro  tam  —  tam  2,  91  adrogontiam  pro  adrogantem;  quan- 
quam  eae  lectiones  novae  quas  postremas  attuli  mihi  quoque 
praeferendae  esse  videntur;  attamen  ad  codicum  auctoritatem 
dignoscendam  nihil  faciunt,  quum  talia  vitia  male  scribendo 
facillime  oriri  possint.  Talia  enim  ex  tam  malis  libris,  quales 
et  e  et  19  sunt,  tot  scribendi  vitiis  scatentes,  pendere  omnino 
non  possunt,  sed  ex  sententiarum  nexu  scriptorisque  consue- 
tudine  diiudicari  debent;  quod  ubi  fieri   non  potest,  is  codex 


qui  ceterum  optimus  est  fideque  dignissimus  erit  sequendus. 
Hoc  vero  tamen  numquam  tam  serviliter  faciendum  est,  ut 
eas  quoque  lectiones,  quae  contra  usum  sententiamque  pu- 
gnent,  in  ordinem  verborum  recipiamus;  quapropter  minime 
probabimus  Zuraptii  rationem,  qui  vel  invitus  suum  codicem 
sequitur  ut  2,  K»  ubi  ipse  adnotat:  «invitus  prope  feci,  ut  hoc 
quod  codicum  auctoritate  commendari  videretur  {nolite  dubitare) 
reciperem.cc     Cf.  etiam  pag.  83. 

I.     De  locis  in  quibus  Zumptius  ex  19   auctoritate  verba  mu- 

tavit. 

Priusquam  ad  ea  quae  in  Zumptii  editione  ex  auctoritate 
19  mutata  leguntur  transeamus,  pauca  de  ceteris  quoque  le- 
ctionibus  huius  libri  quae  a  vulgatis  recedunt  praefabimur,  quo 
facilius  atque  accuratius  eius  indoles  perspiciatur.  Afferemus 
igitur,  quae  tam  malae  sunt  notae,  ut  vel  Zumptius  ea  spre- 
verit,  qui  quantum  posset  omnes  eius  lectiones  defendit:  2,  5 
cogitationis  pro  quietis  2,  9  patrimonium  pro  patrocinium  2,  31 
permovet  pro  commonet  2,  32  iam  lictores  pro  tum  finitores  2,  45 
finitimorum  pro  finitorum  2,  77  commoveho  pro  conniveho  2,  86 
exilium  pro  vexiUum  2,  34  Emere  agros  a  quihus  volent  vel 
quos  velint  quam  magno  volunt  poterunt  pro  et  quos  volent*), 
Si  priora  exempla  perlustraverimus,  librum  ab  homine  quodam 
scriptum  esse  apparebit,  qui  etiam  ubi  ahquid  male  legi  pote- 
rat,  tamen  verbum  cuiusmodi  esset,  eruere  studebat,  si  vero 
posteriora,  eum  etiam  pro  vocabulis  minus  vulgatis  sibique 
fortasse  ignotis  usitatiora  substituisse.  Idem  haud  paucis  aliis 
lectionibus,  quas  Zumptius  iam  recepit,  comprobatur. 

Sic.  1,  5  agros  Attalensium  atque  Olympiorum  pro  Olym- 
penorum,  quae  varietas  etiam  2,  50   reperitur.    —    2,  44   An, 


\ 


*)  Quae  exempla  facile  augeri  possunt  ex  oratione  pro  Murena  §.  1, 
centurinis  pro  centuriatis  2.  quem  pro  qui^  in  ancipiti  pro  mancipi  8.  iden 
pro  tamen  8.  honestus  pro  iniustus  11.  fuit  ne  ut  pro  fuisset  12.  locus  fuit 
pro  locus  est  14.  integerrimum  pro  integrum  17.  atque  insertum  anto 
antiquis  22.  istius  pro  instituis  24.  Nominum  sub  hanc  pro  Nimirum  si 
28.  maiores  pro  inanior  est  cit.  Z.  pro  quo  reliqui  C.  consentientes  minores, 
aliquando  pro  aliquamdiu  32.  emicuit  pro  enicuit  36.  concitantur  pro  ex- 
citantur  et  quae  sunt  similia. 

QuiriteSj  i%  qiii  per  cursum  rectum  regnum  tenere  non  potueriint, 
nunc  caecis  tenehris  et  caligine  se  Alexandriam  perventnros 
arbitrati  sunt?  pro  taetris  tenebris.  Tenebrae  et  caligo, 
ut  aliis  locis  quos  attulit  Z.  et  in  'Verr.  3,  177  Illa  omnis  pe- 
cunia  latuit  in  illa  caligine  et  tenebris,  qiiae  totam  remp. 
tum  occuparmitj  de  prov.  cons.  43  Ecce  illa  tempestas  ^  illa 
caligo  bonorum  et  subita  atque  improvisa  formido,  tenebrae 
reip.,  ruina  atque  incendium  civitatis  etqs,  ad  conditionem  ali- 
quam  periculosam  et  calamitosam  a  Cicerone  transferuntur, 
ita  h.  1.  et  translate  et  proprie  usurpantur,  quum  orator  sub 
navigationis  imagine  perpetuo  ad  eos  alludat.  qui  a  P.  R.  Ae- 
gyptum  provinciam  petebant.  Taetrae  vero  tenebrae  Zumptio 
in  hac  allusione  non  placent,  quod  eae  sine  magna  tempestate 
cogitari  non  possint,  talesque  eo  tempore  Aegyptum  clam  pe- 
tentibus  iucundae  esse  debuerint.  Veruntamen  quum  in  toto 
enuntiato  verba  ita  sint  electa,  ut  omnia  ad  navigationem 
spectent,  primum  etiam  sic  sunt  interpretanda :  absurdum  esse 
sperare  eos,  ,qui  per  cursum  rectum  (i.  e,  vento  secundo  nulla- 
que  tempestate  impediti)  ad  Aegyptum  navibus  appelli  non 
potuerint,  caelo  nubilo  tempestateque  coorta  eo  se  esse  perven- 
turos.  Quam  bene  in  hanc  sententiam  notio  magnae  tempe- 
statis  quadret  facile  apparet ;  eodem  vero  tempore  orator  signi- 
ficare  vult,  id  quod  a  P.  R.  aperte  obtinere  non  potuerint, 
non  magis  clandestino  atque  inopinante  P.  R.  se  consule  eos 
assecuturos  esse,  quamvis  taeterrima  de  rep.  consilia  cepissent. 
Quod  vero  Zumptio  interprete  maxime  agitur,  tantas  esse 
tenebras,  ut  per  eas,  quo  navigetur,  perspici  non  possit,  in 
caligine  inest.  Vix  dubitari  potest,  hanc  scripturae  discre- 
pantiam  non  ex  alia  causa  ortam  esse,  nisi  quod  librario  vel 
emendatori  non  nimis  docto  taeter  minus  notum  fuerit  alio- 
rumque  quoque  utilitati  consulere  voluerit. 

Prorsus  simili  modo  usitatiora  verba  substituta  sunt  2,  90 
et  ad  bellum  gerendum  et  ad  exercitus  armandos  pro  eo 
quod  ceteri  omnes  exhibent  codd.  ad  b.  instruendum  et  ad 
ex.  ornandos.  —  2,  101  pertimescam  pro  perhorrescam ;  2,  41 
Alexandriae  et  Alexandrino,  unde  Zumptius  Alexandri  nomen 
substituit  pro  reliquorum  Alexa^  de  quo  cf.  Klotzium  in  pro- 
oemio  ed.  Teubn.  II,  2.  p.  XXII  sq.;  num  3,  2  probabo  quod 

pauUo  insolentius  est  pro  proharo  19  casu  an  consulto  exa- 
ratum  sit  discerni  non  potest;  3,  6  qui  post  C.  Mariiim  Cn.  Pa- 
inrium  consules,  quod  in  reliquis  codd.  omnibus  invenitur,  mi- 
nime  a  librario  profectum  est,  qui  scientiam  suam  ostendere 
cuperet,  sed  potius  quod  19  solus  legit:  qui  post  C.  Marium 
Cn.  Carbonem  consules;  Cn,  Carbonevn  enim  pro  Papirio  est 
interpretatio  huius  nominis  hausta  ex  reliquis  locis  a  Zumptio 
iam  allatis,  ubi  hic  consui  sic  appellatur;  3,  9  Immunia  me^ 
liore  condicione  sunt  non  modo  usitatius  est  (cf.  Cat.  M.  68 
ad  fam.  4,  3.  4  in  Cat.  4,  22  pro  domo  64  in  Caec.  25)  quam 
commodiore  condicione  19,  sed  ex  similitudine  eorum  quae  modo 
praecedunt:  quae  o^ytima  condicione  sunt,  Soluta  meliore  in 
causa  sunt,  facillinie  restitui  poterat.  —  Simile  interpretamen- 
tum,  sed  multo  gravius  Zumptius  2,  1  eam  primam  hahent  ora- 
tionem  ex  19  pro  contionem  in  verborum  ordinem  recepit. 
Rectissime  quidem  disputat,  certe  non  eum  fuisse  morem  ma- 
iorem,  «ut  qui  magistratus  facti  essent  contionem  vocarent  eam 
unam  ob  causam ,  ut  gratiam  populo  agerent  nobilitatemque 
suam  laudarent;«  sed  ridiculum  fere  est,  eum  non  cogitasse 
non  solum  «eum  contionem  babere  qui  populum  suo  nomine 
vocet  eique  contioni  praesit,«  verum  etiam  eum  qui  verba  apud 
populum  faciat.  Hanc  liuius  vocis  saepissime  apud  Ciceronem 
esse  significationem  plurima  exempla  docent  cf.  Supfle  ad  Cic. 
ep.  ad  fam.  4,  1,  6  (p.  103  ed.  IV)  ad  fam.  9,  14,  7  Legi 
enim  contionem  tuam.  Nihil  iUa  sapientius  etqss.  ibid.  9,  19. 
In  contione  niea  niJiil  jmnam  de  rebtis  meis  gestis;  de  aliorum 
scriptorum  usu  cf.  Klotz.  lex.  s.  v.  2);  hanc  esse  etiam  h.  1., 
quae  statim  insequuntur :  qua  in  oratione  . .  .  perspicue  de- 
monstrant. 

Quem  in  numerum  procul  dubio  haec  quoque  referenda 
erunt,  de  quibus  vero  certi  aliquid  vix  potest  constitui:  1,  2 
pecunia  numerata  petitur  pro  quaeritur  1,  4  et,  credo,  non  dubi- 
tabitis  pro  dubitatis  1,  26  fieque  aJiud  negotium  pro  neque  aliquod 
negotium;  oppositio  enim,  quam  Zumptius  inter  y)si  status  hic 
reip.  maneat,  quod  ad  domesticam  quietem  pertineat  et  aliud 
negotium,  quod  ad  bellum  ahquod  externum  spectetw  desiderat 
atque  qua  aliud  defendit  et  commendat,  etiam  in  aliquod  inest, 
quod  saepe  fere   alius   quis  significat   cf.    exempla  quae  Klotz 

in  lex.  s.  v.  1)  congessit,  Kriiger  gr.  lat.  p.  562  adn.  2  Dietsch 
ad  Sal.  Cat.  17,  5.  —  2,  10  amicissimos  pro  amantissimos  2,23 
terra  et  mari  quod  praeterea  apud  Ciceronem  ad   Att.  10,  4, 
3  solummodo  inveniri  videtur  pro  terra  marique*)     2,  18  Iteni 
inqtiitj  eodemque  moclo  pro  eodem   modo;  neque   minus   tam£n 
tandem,  ac  atqiie  et  inter  se  commutata,  1,  26  deserite  illos  pro 
eos  2,  82  increpuerint  pro  C07icr.  2,  59  de/erri  pro  referre  2,  67 
Neratianae  pro    Ver.   2,   22   invidiae   pro   in  indice   2,  34  de 
consiliis  ahdiicant  pro  e  cofisiliis  2,  61  de  imperio  decertarunt 
pro  certarunt  2,  77  contra  vos  firmari  opes,  firmari  praesidia 
pro  armari  praesidia  2,  90  in  illa  urbe  pro  in  ea  urbe  3,  12 
quaesiverunt  pro  reliquerunt  3,  15  servabitur  pro  servatur^  nisi 
forte  multa  ex  his  potius  librarii  neglegentiae  quam  docti  cu- 
iusdam  emendatoris  arbitrio  attribuenda  erunt.     Si  has  lectio- 
nes  variantes ,   quascumque  modo  recensuimus  accuratius  con- 
sideramus,  non  possumus,  quin  ad  eam  opinionem  deveniamus, 
Zumptii  iudicium  quod  in  proll.  p.  XXVI  de  ceteris  codicibus 
Itahcis   proposuit,    non   minus  de  19  valere  existimemus:    eum 
originem   duxisse   ex  libro   ab  homine  docto  aliquo  emendato 
atque  ad  usum  multitudinis  accomodato.  **)    Veruntamen  in  eo 
a  ceteris  omnibus  diifert,  quod   ille   qui   hunc   librum  scripsit 
vel   quod   verisimilius  videtur,    qui  unum    aliquod    exemplum 
eorum  emendavit,  quae  ex  libro  Poggiano  ducta  huius  recen- 
sionem  posteritati  servarunt,  quam  liberrime  et  quam  maxime 
arbitrarie   hoc  negotio   perfunctus  est.     Neque  tamen  ceteras 
quoque   lectiones,   quae   non  primo   obtutu   merae   correctoris 
mutationes    esse    videantur,    inorata    causa    damnabimus    sed 
omnes  quam  accuratissime  examinabimus ;  quum  enim  quantum 
nunc  sciamus  codices   Germanici   et  Italici  non  ita   inter   se 
cognati  sint,  ut  alteri  ex  alteris  prorsus  pendeant,  facile  fieri 
potest,  ut  etiam  in  Lagomarsinianis  solis  quamvis  interpolatis 


*)  Pro  Mur.  33  19  etiam  terra  et  mari  exhibet  pro  reliquorum  et  t. 
et  m.,  unde  fortasse  hominem  doctum  quendam  in  his  orationibus  emen- 
dandis  eandem  rationem  secutum  esse  concludi  licet. 

**)  Maximo  cum  gaudio  nuper  vidi,  G  Sorofium,  qui  in  coment.  crit. 
de  Ciceronisj)ro  L.  Murena  oratione.  Potisdamiae  1861  de  huius  codicis 
auctoritate  diligentissime  et  accuratissime  disputavit,  idem  iudicium  de 
hoc  libro  tulisse  in  Zft.  f  d.  Gymnasialwesen  1862  p.  668  sq. 

vestigia  veri  hoc  vel  illo  loco  remanserint.  Quae  quum  ita 
^  sint,  pro  totius  disquisitionis  ratione  semper  id  tenendum  erit, 
postquam  talem  codicum  Italicorum  condicionem  esse  docue- 
rimus,  ad  Erf.  libri  lectiones  vel  vulgatas  tuendas  sufficere  de- 
monstrasse,  eas  propter  sententiarum  nexum  atque  rationem 
grammaticam  aeque  bene  stare  posse  atque  Lagomarsinianas. 

1,  11  Hic  quaerOy  si  Hiempsali  satis  est  cautum  foedere, 
et  censorius  ager  iwivatus  est,  quid  attinet  excipi  Zuraptius 
ex  19  auctoritate  pro  attinuerit  scripsit.  Aeque  bene  h.  1.  et 
attinet  et  attinuerit  dici  posse  non  est  quod  doceamus;  utrum 
vero  ex  correctura  ortum  sit  difficillimum  est  diiudicatu.  Hoc 
unum  pro  attinuerit  attulerim,  quum  et  in  enuntiatione  con- 
dicionali  et  in  interrogatione  quae  sequitur  praesentia  legantur, 
facilius  aliquem  eo  adduci  potuisse,  ut  h.  quoque  1.  praesens 
poneret,  qnam  hoc  si  invenisset  in  perf.  mutaret;  si  conjun- 
ctivum  requisivisset,  atfineat  potius  scripsisset.  Praeterea  illa 
quoque  causa  accedit,  cur  perf.  conj.  genuinum  censeamus, 
/  quod  in  iis  quae  sequuntur,  quorum  ratio  eadem  est,  conj. 
putef  omnibus  libris  est  servatus.  In  hoc  autem  verae  lectionis 
vestigia  procul  dubio  insunt.  Intactum  enim  reliquit  corrector 
libri  19,  homo  ineptus  neque  sennonis  latini  peritissimus,  quon- 
iam  modis  verborum  neglectis  de  temporibus  solis  curiosus  erat 
neque  aliud  nisi  ut  ea  inter  m  consentirent  efficere  studebat. 
Afferri  etiam  potest,  Quid  —  attinet?  saepissime  in  Ciceronis  ora- 
tionibus  legi  (cf.  in  Rull.  2,  27  pro  Tull.  16,  38  de  nat.  deor  1,  84 
de  aliis  cf.  Klotz.  lex.  s.  v.  II.  2)  a))  formulamque  quodammodo 
efficere ,  ita  ut  librarius  haec  verba  usitatissima  quae  sibi  in 
animo  haerebant  pro  eo  quod  exemplum  eius  exhibebat  negle- 
gentia  exararet.  —  1,  20  si  luxuries^  Hamihalem  ipsum  Ca- 
puae  corrupit:  genetivus  Capuae  eo,  quod  prima  litera  vocis 
corrupit  cum  Capua  coalescebat  ortus  est,  Ad  sententiam 
enim  nihil  interesse  utrum  scribatur  nemo  dubitabit*).  —  1,  22 
Quid  enim  existimatis,  integrum  nohis  in  repuhlica  fore  aut 
in  vestra  libertate  et  dignitate  retinendum,  quod  Zumptius  edi- 


/i  *)  Fortasse  vero  hic  locus  multo  graviore  mendo  laborat,  praesertim 

quum  in  cod.   Par.   7825   Capuana  legatur  posteaque  haec  cum  19  omit. 
tatur. 

dit,  vix  est  ferendum.  Vellem  addidisset  exempla,  quibus  con- 
firmaret,  et  quid  in  lihertate  vestra  retinendum  latine  dici  posse 
Qi  retine^idum^\gmSLQ,2irQ,  wquideriteiusmodi,  quodretineridebeat, 
quid  operae  pretium  sit  retineri ;«  de  utroque  enim  vehementer 
dubito.  Neque  vero  intellego,  quid  h.  1.  sibi  velit  significatio  »eius 
quod  deceat  et  fieri  oporteat;((  sed  haec  sententia  requiritur: 
reipublicae  salutem  vestramque  libertatem  dignitatemque  conser- 
vare  non  poteritis,  si  Xviri  totam  Italiam  miUtibus  suis  occupa- 
rint  cf.  1,  17,  ubi  verba  ipsa  ut  nobis  non  modo  dignitati  retifien- 
dae  sed  ne  libertatis  quidem  recuperandae  spes  relinquatur  ali- 
quantum  ad  vulgatam  tuendam  faciunt;  hanc  vero  in  lectione  co- 
dicis  e  inesse  non  est  dubium.  Quum  enim  constet,  integrum  esse 
id,  in  quo  nondum  quidquam  inchoatum  sit,  sed  quodcunque 
lubet,  facere  hceat  (cf.  ad  fam.  5,  2,  8  respondit,  sibi  non  esse 
integrum  (desistere  de  illa  mente)  pro  Mur.  8),  ut  saepe  non 
integrum  mihi  est  idem  sit  atque  mihi  iam  non  licet  h.  1. 
senatores  in  republica  administranda  atque  dignitate  liberta- 
teque  sua  tuenda  integritatem  amitterent,  si  harum  rerum 
omnium  summam  potestatem  hac  lege  agraria  probata  Xviris 
traderent.  Sententia  igitur  est:  Nunc  omnia  vobis  integra 
sunt  ac  libera;  quum  vero  primum  Xviri  vobis  auctoribus 
rerum  potiti  fuerint,  sero  sapietis  neque  vobis  ullam  pote- 
statem  relicuam  factam  esse  intellegetis.  Contra  si  Zumptii  in- 
terpretatio  vera  esset :  wfore  ut  senatores  nihil  de  libertate  sua 
novum  excogitare  possint,  quod  non  Xviri  quasi  inchoarint,u 
integrum  nobis  in  republica  fore  quod  Z.  intactum  reliquit  propter 
similem  sententiae  ineptiam  non  esset  ferendum.  Sic  vero,  ut 
nos  interpretati  sumus,  alterum  altero  fulcitur,  utrumque 
optime  explicari  potest.  Praeterea  vix  probabile  est,  quod  Zum- 
ptius  de  discrimine  inter  vobis  et  nobis  h.  1.  disputat:  wquoniam 
in  senatu  verba  facit,  si  vobis  diceret,  bis  eandem  fere  rem 
commemoraret.u  Primum  enim  nihil  erat,  cur  P.  R.  h.  1. 
commemoraretur ,  praesertim  quum  hoc  quod  ab  oratione  in 
senatu  habita  iam  per  se  alienum  est,  in  reliqua  parte  nullo 
loco  ita  facit,  ut  illum  pronomine  nos  complecteretur,  sed  ubi 
fecit,  semper  verbis  P.  R.  utitur.  Denique  minime  reprehen- 
deris,  quod  bis  eandem  rem  commemorarit ,  quoniam  haud 
dubie  discrimen  interest  inter  reip.  negotia  quae  senatus  ad- 

ministrat,  atque  eius  dignitatem  libertatemque.  —  Quamquam 
^  1,  24  Hoc  metu  pro  hoc  motu  nihil  nisi  scribendi  vitium  esse 
videtur,  tamen  pauca  ad  vulgatam  defendendam  afi^eremus, 
praesertim  quum  Zumptius  motu  et  auctoritate  et  sententia 
postulari  contenderit.  Quod  enim  dicit,  nullam  rem  in  rep. 
motam  esse,  nihiH  est,  quoniam  si  quae  modo  praecedunt  contem- 
plamur,  tamen  de  rerum  motu  dici  potest,  saltem  aeque  bene  at- 
que  dererum  perturbatione;  neque  vero  omnino  necesse  est,  ut 
vocem  motus  de  rebus  intellegamus,  verum  etiam  ad  animos 
quod  saepissime  fit  referri  licet  cf.  de  Univ.  38  Ira  et  metus 
et  reliqui  motiis  animi,  ubi  metus  quoque  hac  notione  compre- 
henditur.  Quum  vero  et  in  iis  quae  sequuntur  et  in  iis  quae 
praecedunt  remp.  maximo  metu  suspensam  esse  exponatur ,  li- 
brarius  facillime  adduci  poterat,  ut  metu  potius  quam  motu, 
quod  primo  obtutu  minus  aptum  videtur,  exararet.  ~  2,  1 
quales  nos  illorum  sanguinis  discipulosque  videtis  instituto- 
rum,  quod  Zumptius  ex  prava  19  scriptura  illortim  sanguinis 
^  discipulos  videtis  institutos  emendavit,  mihi  non  magis  quam 
relicuorum  librorum  lectio  placet.  Neque  enim  videre  sic 
cum  duobus  accusativis  (quales  nos  videtis  illorum  sanguinis 
discipulosque),  ne  dicam  cum  genetivo  praedicati  ^7^mm  mw- 
guinis,  neque  discipuli  institutorum  neque  discere  instituta  la- 
tine  dicitur.  Accedit,  quod  mutatio  minime  levis  est,  quum 
verborum  terminationes ,  quamvis  in  iis  saepissime  peccatum 
sit,  tali  modo  tamen  nullo  loco  confundantur.  Quod  vero 
contra  sanguine  creatos  afiert,  poetis  magis  convenire  vix  ne- 
gari  potest,  quamquam  tales  loci  ut  de  fin.  i,  10,  34  (maiores) 
censes  in  liberos  atque  in  sanguinem  suum  tam  crudMes 
fuisse  pro  Sest.  130  homo  eiusdem  sanguinis  cf.  etiam 
Klotzii  lex.  lat.  s.  v.  2)  a)  b)  ad  ea  defendenda  afFerri  possunt 
Veruntamen  hac  de  causa  haec  verba  minime  improbanda 
sunt:  primum  enim  in  prooemio  leguntur,  ubi  oratio  paullo 
grandior  atque  sublimior  interdum  permittitur;  tum  non  obli- 
viscendum  est,  hanc  contionem  esse  habitam  ad  populum ;  qua 
de  re  Cicero  de  orat.  2,  333  sq.  ipse  dicit :  Atque  haec  (suasiones 
et  laudationes)  in  smiatu  minore  apparatu  agenda  sunt :  sapiens 
enim  est  consilium,  multisque  aliis  dicendi  reUnquendus  locus, 
Vitanda   etiam   ingenii  ostentationis   suspicio,      Concio    capit 

omnem  vim  oratoris,  et  gravitatem  varietatemqtie  desiderat.  Et 
ibid.  337  Et  quamquam  una  fere  vis  est  eloquentiae,  tanfien 
quia  summa  dignitas  est  populi,  gravissima  causa  reip.,  ma- 
ximi  motus  multitudinis,  genus  quoque  dicendi  grandius  quoddam 
et  illustrius  esse  adhibendum  videtur.  —  Fit  autem,  ut,  quia 
maxima  quasi  scena  uratori  videatur  concio,  natura  ipsa  ad  or- 
natius  dicendi  genus  excitatur.  Quae  omiiia  huius  et  primae 
orationis  locis,  quibus  eadem  res  tractatur,  inter  se  compa- 
ratis  facillime  cognosci  atque  commonstrari  possunt;  sic  quae 
X^  18—20  breviter  de  dignititate  reip.,  de  maiorum  sapientia 
dicta  leguntur  eadem  2,  86—91  multo  fusius  et  copiosius  ex- 
ponuntur;  eodem  modo  quae  1,  22—26  de  consilio  suo  con- 
sulatus  gerendi  cum  2,  5—10  conferri  possunt,  ubi  ante  omnia 
ad  ea  attendendum  est,  quae  utroque  loco  de  rebus  popula- 
ribus  1,  23  et  2,  7—10  dicit*).  Huc  etiam  singula  verba  vel 
locutiones  poeticae  trahendae  sunt,  quae  in  hac  oratione  non 
paucae  inveniuntur,  ut  2,  25  cum  ad  omnia  vestra  pauci  ho- 
mines  cupiditatis  oculos  adiecissent,  ubi  Zumptius  optime  cupidi- 
tatis  uncis  liberavit  cf.  eius  adn.  2,  95  luxuries  vicit  Hanniba- 
lem  et  cf.  totam  §.  2,  97  Capuae  in  domicilio  superbiae.  In 
nonnullis  locis ,  ut  2,  25  cupiditatis  oculos,  2,  57  amicissimis 
sedibus,  ubi  iam  Z.  adnotat,  ^quod  apud  poetam  ferremu 
variant  codices  editoresque.  Quorum  unus  saltem  nobis  accu- 
ratius  tractandus  erit,  quod  Zumptius  ibi  ex  19  novam  lectio- 
nem  recepit :  2,  9  (pax)  in  qua—  tecta  atque  agri  laetari  videntur, 
tecta  atque  agros  laetari  addito  ablativo  eum  solum  dicere 
posse  contendens,  qui  iis  poetarum  modo  sensum  tribuerit.  Quod 
quam  verum  sit  haec  docent:  Colum.  3,  9,  8  vitis  laetatur 
tepore  potius  quam  frigore  Pallad.  1,  6,  15  frumenta  maxime 
laetantur  patetiti  campo.  Attamen  relicuorum  librorum  lectio 
primum  iis  defenditur,   quae  modo  exposuimus;    deinde  vero, 


*)  Eodem  fere  modo  oratt.  I  et  II  in  Catilinam  inter  se  comparari 
possunt;  de  quarum  II  exordio  Halm.  in  ed.  Weidm.  adnotat:  »Der  ganze 
Eingang  der  Rede  muss  durch  die  Hdufung  von  Synonynmi  und  Kraft- 
ausdrucken  unserm  Gefuhle  als  schwulstig  erscheinen,  wie  auch  noch  an- 
dere  Stellen  der  Bede;  doch  hat  man  nicht  zu  vergessen,  dass  die  Rede 
vor  dem  Volke  gesprochen  wurde,  wo  eine  starker  aufgetragene  Sprache 
mehr  als  im  Senat  an  ihrem  Platze  war.* 

etiamsi  constructio  poetica  non  admittenda  esset,  tamen  qua 
optime  stare  posset,  quoniam  primum  cum  quibus  natura  sen- 
sum  dedit  construendum  est  et  tum  per  zeugma  quoddam  cum 
tectis  atque  agris  coniungitur.  Inveniuntur  vero  talia  interdum 
etiam  in  aliis  orationibus  non  ad  populum  habitis,  praecipue 
in  prioribus,  ut  in  Rull.  1,  18  locus  superbiam  et  crudelitatem 
genuisse  dicitur.  Sed  ut  revertamus  ad  locum  unde  tam  longe 
digressi  sumus,  hoc  unum  nobis  addendum  est:  si  disciplinisque 
institutos  maiori  offensioni  est  —  neque  habeo  quo  contra 
Zumptium  defendam,  facillima  est  correctura  discipUnaque 
qua  omnes  difficultates  removentur.  —  De  2,  4  .  . .  quod  hoc 
honore  ex  novis  hominibus  primum  me  multis  posthabitis  affe- 
cistis  quod  19  cum  aliis  pro  multis  post  annis  praebet,  nescio 
quid  statuendum  sit.  Vulgata  lectio  eo  commendatur,  quod 
initio  huius  enuntiati  usque  ad  verba  sed  tamen  orator  solum- 
modo  ea  quae  §.  3  uberius  exposuerat  paucis  repetit.  Quod 
quum  ipse  verbis  quod  paulo  ante  commemoravi  dilucide  si- 
gnificet,  lectionum  vertatem  iis  quae  praecedunt  comparatis 
examinare  possumus.  Incipit  vero  illa  §:  Me  perlongo  in- 
tervallo  prope  memoriae  temporumque  nostrorum  primum  homi- 
nem  novum  consulem  fecistis...,  ubi  longitudinem  temporis 
quam  maxime  effert,  per  quod  consulatus  aditus  ab  hominum 
novorum  petitionibus  defendere  nobilitati  contigerit;  quod 
quanti  ipse  fecerit  quum  ex  his  orationibus  tum  ex  pro  Mur. 
8,  17  ab  interpp.  iam  allato  apparet.  Praeterea  Cicero,  qua 
erat  gloriae  cupiditate,  multos  in  consulatu  petendo  sibi  esse 
postpositos  procul  dubio  saepius  commemorasset,  si  revera  de 
eo  se  iactavisset;  nunc  vero  nullus  locus  qui  huc  pertineat 
invenitur*).  —  2,  5Zumptius  soloecismumminime  ferejidvLm  multo 
magis  qui  nulla  ratione  excusetur  recepit  neque  multo  praestat 
in  iis  quae  paullo  post  sequuntur:  cum  errato  nulla  venia — 
proponatur.  Ciceronis  enim  quum  quantum  potest  suum  con- 
sulatum  praeter   ceteros  esse  difficilem  efferat,  non  intererat, 


♦)  Quod  facere  poterat  pro  Mur.  17  in  Cat.  1.  28  et  saepius.  Di- 
versa  vero  lectio  ex  male  lecto  ANNIS  vel  ex  dittographia  orta  esse  vi- 
detur,  ut  nunc  in  cod.  Arundel  382  multis  post  annis  posthabitis  in  ordine 
verborum  legitur. 

causam  generalem  afferre,  sed  quae  ad  se  unum  pertineret. 
Est  igitur  restituendum :  tum  vero  mihi  praeter  ceteros,  cuius 
errato  nulla  venia  —  proponitur.  —  2,  9  pacem  externam  li- 
hertatemque  propriam  generis  ac  nominis  vestri,  otium  domesti- 
cum,  denique  omnia  Zumptius  copulam  iue  eo  defendit,  quod 
pacem  externam  cum  libertate  cohaerere  dicit.  Hoc  vero  loco 
libertas  P.  R.  non  bello  externo  in  discrimen  vocatur,  ut  pace 
externa  firmari  possit,  sed  ab  iis  qui  (2,  8)  perturbatione  iudi- 
ciorum  infirmatione  rerum  iudicatarum  novas  dominationes,  extra- 
ordinaria  non  imperia,  sed  regna  quaerere  piitabantur.  Deni- 
que  asyndeton  in  hac  oratione  trimembri  etiam  eo  commen- 
datur ,  quod  in  enuntiatione  quae  praecedit,  et  quacum  haec 
verba  arctissime  cohaerent,  hae  tres  res:  pax,  libertas,  otium 
ut  eiusdem  ponderis  inter  se  discretae  commemoratae  sint.  — 
2,  14  non  enim  natura  neque  studio  neque  odio  penitus  insito 
hellum  nesdo  quod  hahet  susceptum  consulatus  cum  trihunatu, 
quod  pro  discidio  Z.  scripsit  sic  explicat:  wnon  enim  natura 
bellum  habet  consulatus  cum  tribunatu;^  hoc  vero  bellum 
naturale  »aut  studio  penitus  insito,  aut  odio  penitus  insito 
existere.tt  Vellem  quid  studio  penitus  insito  significet  accura- 
tius  explicuisset ;  hoc  enim  mihi  non  liquet.  Contra  non  video 
quid  difficultatis  in  illo  neqiie  discidio  neque  odio  insit;  nam 
discidium,  si  re  vera  ))pro  origine  sua  nisi  in  earum  rerum, 
quae  aliquando  coniunctae  fiierunt,  dissociatione  usurpari  non 
posset,«  quidni  in  memoriam  nobis  revocaremus:  esse  aliquam 
oportere  inter  nos  (me  consulem  et  tribunos)  reip.  hene  admi 
nistrandae  sodetatem  (2,  11),  quod  quam  necessarium  sit,  per 
se  apparet.  Saepissime  vero  haec  vox  ita  usurpatur,  ut  de 
rebus  antea  inter  se  coniunctis  nullo  modo  cogitari  possit,  ut 
nihil  sit  nisi  discordia,  dissensio,  quae  paullo  post  a  Cicerone 
ipso  inter  consules  et  tribunos  pl.  commemoratur  cf.  pro  Balb. 
30  nullam  esse  gentem  —  neque  tam  dissidentem  a  P.  B.  odio 
quodam  et  discidio.  Praeterea  ut  h.  1.  discidium  et  odium 
saepius  a  Cicerone  componuntur  cf.  pro  Balb.  30  pro  Cael.  31 
Magnum  rursus  odium  video  cum  crudelissimo  discidio  exstitisse 
ad  Att.  7,  6  cum  is  capitali  odio  a  Q.  Pompeio  dissideret 
Lael.  1,  2  de  nat.  deor.  1,42  odia,  praeterea  discidia,  discordias. 
Studium  et  odium  contra  quamquam  facile  erat  ubi  dici  posset 

apud  Ciceronem  numquam  sic  coniunctum  invenitur;  in  Lucilii 
versibus  apud  Cic.  Tusc.  4,  48  Usque  adeo  studio  atque  odio 
illius  efferor  wleidenschaftlicher  hasz«  significat  et  pro  imp. 
Pomp.  21  (classis)  studio  atque  odio  inflammata  atque  odio 
Guilelmi  membranis  Coloniensibus  solis  fulcitum  ab  Halmio 
in  editione  recentissima  Weidm.  omissum  est.  Si  igitur  cete- 
rorum  codicum  scripturam  retinemus,  seutentia  aptissima  existit 
haec:  Non  natura  bellum  habet  consulatus  cum  tribunatu: 
quod  bellum  naturale  vel  discidio  vel  odio  penitus  insito  (quae 
vero  ambo  absunt  vel  saltem  absint  oportet)  oriri  poterat. 
Nec  enim  particulae  neque  —  neque  h.  L  tam  disiungunt 
diversaque  inter  se  opponunt,  quam  aequalia  —  discidium  et 
odium  —  coniungunt  cf.  Hand,  Tursell.  IV  p.  129  sq.  Cic.  de  fin. 
2,  48  ait  eos  inani  voce  sonare  neque  intelligere  neque  videre 
Madv.  ad  de  fin.  1,  bO  (nec  divelli  nec  distrahi)  ))Repetita  par- 
ticula  oratorie  unam  notionem  dissolvit  in  duas«  etqss.  — 
2,  15  per  tribunum  pl.,  quem  non  ad  unum  Servilium  refe- 
renda  sunt,  quamquam  is  praecipuus  legis  auctor  erat ;  sed  ex 
iis,  quae  statim  sequuntur:  quem  maiore  s  praesidem  liber' 
tatis  custodemque  esse  voluerunt  dilucide  apparet,  hoc  prorsus 
in  universum  dictum  esse;  nec  enim  hunc  unum  certum  trib. 
pl.  maiores  libertatis  praesidem  custodemque  esse  voluerunt, 
verum  omnes  omnibus  temporibus  ideoque  contra  19  restituen- 
dum  erit:  per  tribunos  pl.  quos.  —  2,  26  lam  hoc  inauditum 
et  plane  novo  more,  ut  —  detur  quin  ita  dici  possit  nemo  dubita- 
bit;  neque  vero  magis  Zumptio  in  novum  haerendum  erat, 
quoniam  ut  quod  sequitur  non  inde,  sed  ex  hoc  pendet  cf. 
Kriiger  gr.  lat.  §  559,  1).  —  2,  29  itaque  ex  his  initiis  funda- 
mentisque  nascitur^  ut  —  quod  19  habet  fortasse  Ciceroni 
non  minus  aptum  est  quam  ceterorum  codicum  nascuntur; 
veruntamen  vehementer  dubito,  num  Cicero  nasdtur  pro  se- 
quitur,  quod  semel  de  fin.  3,  63  invenitur,  ubi  de  philosophia 
tractatur,  in  orationibus  quoque  usus  sit.  Nam  sententia  mi- 
nime  vituperanda  est,  Xvirorum  originem  esse  talem  (in  iis  enim 
quae  praecedunt  quomodo  eos  constitui  RuUus  velit  expositum 
est),  ut  statim  postquam  facti  sunt  magistratus,  omne  ius  ever- 
tant.  —  2,  34  Emere  agros  a  quibus  volent  vel  quos  volent 
quam  volent  magno  poterunt  Z.  vulgatae  et  quos  volent  praefert, 

quia   non   in   lege  fuerit   a  qidhis  volent,   sed    hoc  cumulandi 
causa  Cicero  addiderit,  statim  se  quasi  corrigens  vel  qiws  volent 
Num  vero  hoc  in  lege  fat^rit  nihil  ad  rem;  oratoris  saltem  ali- 
quid  interfuisse  vituperare,  quod  Xviris  a  quibus  vellent  emere 
liceret  demonstrant   2.  64  —  huiusmodi  res  commissa  nemini 
gst^  _  ut  emeret  a  qiiibus  vellet  quod  videretur  1,   15  2,  68 
sqq.  ubi  queritur,  quod  Xviri  maxime  ab  iis,  qui  agros  Sulla- 
nos  possideant,  emturi  essent.    Itaque  talis  correctura  per  vel 
oder   vielmehr  h.   1.   non  requiritur;    sed  ceterae  quoque  legis 
conditiones   per  et  aptissime   adnectuntur,   ut   etiam   2,  64  a 
qidhus   qiiod  videretiir,   hae   duae   notiones   a  quibus  et   quos 
agros  arcte  inter  se   coniunctae   sunt.  —  2,  41   Quid  Alexan- 
dria  cunctaque  Aegypt>iS?  ut  occulte  latent!  ut  recondita  sunt! 
ut  furtim  tota  Xviris  traduntur!  propter  insolentiam  numeri 
singularis    latet   est    traditur    post    plura   nomina   facile    quis 
substituere  potuit;  singularem  vero  h.  1.  non  niinus  bene   stare 
posse  docent  Brut.  8,  30  pro  Mur.  31  cur  Asiaticae  nationes 
atque  ille  a  te  hostis  contemnitur  ibid.  15;   et  in  rebus  etiam 
magis    esse   usitatum   Kruger,    gramm.   lat.  §  292   adn.  2.  — 
2,  50  quod  ego   video  comparari  non   solum  prorsus  super- 
vacuum  est,  verum  etiam  vix  ex   consuetudine  Tulliana.     Fa- 
cillime  ab  interprete  vel  a  librario  neglegenti  ex  iis  quae  prae- 
cedunt  repeti  poterat.     Item  eodemque  fere  intervallo  in  codd. 
Lagg.  2,  74  possint  praeter  necessitatem  reiteratum  est.    Acce- 
dit  etiam  contra  hanc  repetitionem,  quod  utroque  loco  pessime 
sonat.         2,  67  Quod  sohm  tam  exile  aut  macrum  est,  quod 
aratro  perstringi  non  posset  Z.   ex   19   pro  exile  et   macrum 
scripsit,  quia  aliquid  inter  exile  et  inter  macrum  interesse  pu- 
tavit.      Quod    quamquam    non   immerito    eum    animadvertisse 
puto,   tamen   nihil   mutaverim;    macies  enim    soli   ad  parvam 
eius  fertilitatem   pertinet   atque   ex  exililitate  existit,   ut  haec 
duo  arcte   inter   se   coniuncta  cogitanda   sint.     Quod  ita  esse, 
haec  quoque  exempla  comprobant  quae  Doederl.  Synon.  lat.  V 
p.  25  attulit:  Mel.  II,  4,  4  Padus  aliquatenus  exilis  et  macer 
Colum.  1 ,  4  m  exili  terra  cultoris  diligentia  maciem  soli  vin- 
cere  potest.  —  2,  76  si  quem  rei  indignitas  commovet  Z.  ex 
19  ut  unice  verum  recepit;  rem  enim  esse  agri  Campani  divi- 
sionem  ab  Kullo  temptatam  dicit.     Quam  ut  numquam  orator 

indignam  vocavit,  saepissime  vero  populo  R.  incommodam  atque 
reip.    dignitati   libertatique   periculosissimam,   ita  minime  h.  1. 
i^t      de  huius  divisionis  indignitate  loqui  convenit.    Docet  enim,  ut 
etiam  iu  senatu  (1.    17 — 22")  fecerat,  illam    coloniam  Capuam 
deducendam  populi  R.  commodo  nullo  modo  esse  inservituram 
(2,  76 — 85),  verum  dignitati  reip.  maximo  fore  periculo  (2,  86 — 
97).     Quam    dispositionem    verbis:    de    comnwdo    vestro  prius 
dicam,   deinde  ad  amplitudinem  et  dignitatem  revertar  indicat 
atque  in  enuntiatione   finali    inde   peudenti,   quas  res  utraque 
causa  exposita  assequi  vellet,  ita  dicit,  ut  quam  accuratissime 
utraque  sententia  inter  se  respondeat;  quum  igitur  prior  ratio 
ex  populi  R.  commodis  deducta  sit,  altera  ad  reip.  dignitatem 
spectare    debet;   quapropter   Wesenbergii    ememlatio    facillima 
reip.  pro  rei   erit   probanda  neque  minus  apparet,  agri  divi- 
dendi  indignitatem  ad  sententiarum   nexum  prorsus   esse   ine- 
ptam.     Cur   vero   commovere  de   irae   vel  terroris   commotione 
tantum  usurpari  neque   aliis   quoque   causis  aliquis  commoveri 
possit  equidem  nescio;  saepe   enim  vix   aliud  significat,  atque 
^      adducere    cf.  2,  83  Privatum   haec  causa  comfnovit   (Lentulus 
Campanorum  verbis  adductus  est,  ut  ab  agro  emendo  desiste- 
ret):  populum  R.,  ne  agrum  Campanum  privatis  gratis  Rullo 
rogante  tradat,   non   commovehitP   Klotz,  lex.  lat.   s.   v.  B.   1) 
e).   —  Quidni   2,   82  armati   in  cives  et  expediti   ad  caedem 
dici  possit,   nescio;   sententia  enim  quae  in  enuntiato  relativo 
inest:  tales  homines  eliguntur,  qui  in  cives  armati  et  expediti 
ad  caedem  esse  possint,  optime  cuni  tota  narratione  de  Xvirum 
consiliis  consentit.     Quorum  quum  ante   omnia   iis  opus  esset, 
qui  ad  omnia  facinora  exequenda  parati  essent,  nihil  intererat, 
utrum  iidem  ad  urbem  esse  possent;  tales  vero  quomodo  eligi 
potuerint,    difificile    est   dictu;   nam   si   in    agrum   Campanum 
deducti  erant,  qui  optime  de  rep.  cogitabant,  aeque   celeriter 
atque  in  cives  armati  et  expediti  ad  caedem  in  urbe  esse  po- 
terant.     Quod  Z.  praeterea  contra  scripturam   vulgatam  dicit, 
audaces  eosdem  facile   armari  et   expediri   uon  minus  in  eius 
ipsius   cadit   lectionem;    nam   ad   vim  proinpti,   ad  seditionem 
parati,  facile  in  cives  armantur.      Verba  ad  caedem  etiam  eo 
^       defenduntur,    quod  orator    3,   16  generi  hominum  ad  vira,  ad 
facinus,  ad  caedem  accommodato  agrum  Campanum  servari  et 

2,  77  Sed  si  qidnque  homimim  milihus  ad  vim,  facimfs  cae- 
demque  delectis  locus  atque  nrhs  —  qiiaeritur  similibus  verbis 
exponit.  —  2,  93  ferundum  vix  erit  restitnenduTn ,  quoniam 
Ciceronem  tali  mira  inconstantia  h.  1.  solo  u  servasse  non  pro- 
babile  est.  Aut  igitur  in  omnibus  locis  sic  scribendum  erit, 
aut  h.  1.  a  codicibus  recedendum.  Quorum  scripturam  praestat 
retinere  in  legis  verbis  quae  2,  29  afFeruntur:  Tum  ii  Xviri 
eodem  iure  sint,  quo  qui  optuma  lege  pro  optima,  quod  adhuc 
editur,  praesertim  quum  Quint.  inst.  1,  7,  21  tradat:  Optimus^ 
maximus ,  ut  mediam  i  literam  quae  veteribus  u  fuerat  acci- 
perent  primum  Caesaris  inscriptione  factum  esse.  Quin  igitur 
illo  tempore  u,  quod  libri  servarunt,  in  legibus  usurpatum  sit 
non  dubitandum  est.  —  3,  3  Ambigi  non  potest,  quin  de  iis 
quae  P.  R.  lege  agraria  se  esse  assecuturum  sperabat,  nume- 
rus  plurativus  commoda  aptissime  usurpetur,  ut  etiam  2,  15 
Itaque  hoc  animo  sumpsi  legem  in  manus,  ut  eam  cuperem  esse 
aptum  vestris  commodis  et  2,  81.  Quum  vero  in  omnibus  his 
oratt.  agr.  singularis  huius  verbi  saepissime  legatur  atque  in 
19  tales  terminationes  ut  o  is,  um  os  inter  se  confundi  soleant 
ut  hoc  etiam  h.  1.  factum  esse  putemus,  ceterorum  librorum 
auctoritate  facile  adducemur.  — 

Et  quoniam  quae  in  19  nihili  nobis  esse  viderentur  per- 
censuimus,  eas  lectiones  enumerare  et  collaudare  non  negle- 
gemus,  quas  pro  genuinis  verisque  habemus.  2,  27  Nunc 
Quirites,  quod  iam  antea  Baiterus  pro  reliquorum  codd. 
nunc  quia  acute  coniecerat.  Veruntamen  haec  lectio,  quae  fa- 
cillime  ab  homine  docto  proficisci  poterat,  praestantiam  virtu- 
temque  libri  esse  magnam  non  demonstrat;  si  enim  ceteros  locos, 
ubi  Quirites  legitur,  perlustrabimus  hoc  verbum  per  compendium 
q  velsimile  quoddam  (o  19  Z.  var.  lect.  ad  2,  5;  ad  pro  Mur.  3: 
iudices  19  inscrihit  o  et  sic  uhique  in  vocativis)  scriptum  fuisse 
facile  apparebit;  hoc  vero  multis  locis  in  uno  vel  altero  co- 
dice  cum  que  qiiia  quidem  aliis  id  genus  verbis  commutatum 
est  cf.  1,  1  quia  f  mihique  e  f  mihi  quidem  19  Z.  2,  9  omnia- 
que  f  2,  5  g  f ,  Baiter.  ad  p.  611,  31.  Quum  vero  omnia 
errata  in  hac  voce  enumerare  longum  sit,  eos  tantum  locos 
praeterea  afferam,  ubi  Z.  ex  19  aliquid  mutavit:  1,  1  mihi 
quidem   2,  1    mentihus  animisque  pro   mentihus  unaque ,  unde 

Turnebus  mentihus  una  Quirites  coniecerat,  acute  emendavit; 
minus  plausibile  est  2,  67  Hoc  quoque  multo  est  quaestuosius 
pro  Hoc,  Quirites.  Ubi  vero  19  Quirites  plane  omisit.  id  recte 
factum  esse  vehementer  dubitabis,  si  legeris,  quae  de  huius 
libri  omissionibus  paullo  post  disputabimus;  unusquisque  enim 
videt,  quam  facile  in  codice,  qui  tot  scribendi  vitiis  scatet, 
compendium  o  ante  liter^m  similem  a  librario  neglegi  posset 
ut  2,  16  Quae  quum  o  exposuero  2,  20  fides  erga  pleh.  R. 
q  aequitas  3,  16  praesertim  q  quum.  Neque  magis  libri  inte- 
gritatem  inde  cognosci  et  demonstrari  quisquam  concedet^ 
quod  2,  39  post  vocem  primum  conservarit  enim,  quod  facilli- 
me  litera  m  in  reliquis  codd.  absorberi  poterat,  vel  quod  2, 
85  a  SteUatis  et  quod  iam  ante  Turnebus  pro  ac  Stellatis  et 
invenerat  2,  90  Carthaginiense  (etiam  antea  ex  coniectura  emen- 
datum)  pro  Carthaginiensium  (sequitur  enim  Corinthium, 
Numantinum;  unde  causa  corruptelae  cognoscatur)  ibid.  Ferse 
pro  Persa  recte  exhibet.  Neque  negari  potest  2.  99  tutatum 
victoria  atque  ubi  Z.  futati  sumus  praeter  necessitatem  (cf. 
Kayseri  edit.)  coniecit,  laude  non  esse  indignum;  nec  tamen  hunc 
librum  unum  optimum  ducem  in  his  orationibus  recensendis 
sequendum  esse  his  quae  modo  proposuismus  satis  doceri  putamus. 
Restat,  ut  huic  primo  loco  pauca  adiungamus,  quae  de 
pronominibus  hic  et  is  ante  enuntiata  relativa  saepius  in  19 
commutatis  dicenda  habemus.  Est  haec  quaestio  difficillima, 
quae  vix  ex  talibus  codd.  quales  in  his  oratt.  nobis  praesto 
sunt,  pendere  possit;  omnes  igitux  loci  certis  rationibus  ex 
horum  verborum  natura  et  usu  atque  ex  sententiarum  nexu 
sumptis  constituendi  erunt.  Quum  enim  in  plurimis  libris  Mss. 
recentioribus,  tum  in  19  permultum  in  litera  quae  est  h  adden- 
da  vel  omittenda  peccatum  est  cf.  1,  2  hodium  ib.  3;  2,  91; 
103  inhertiorem  1,  6  cohercere  2,  4  honoratius  pro  ornatius 
ib.  51;  53  pontho  2,  10  exausto.  Si  vero  quae  grammatici 
nostrates  de  significatione  pronominis  Mc  ante  enuntiata 
relativa  proposuerunt ,  respexerimus .  Kriigerum  Dietschium 
Reisigium  in  primis  secuti,  haec  statuemus:  „huic  prono- 
mini  semper  suam  vim  esse,  ut  quod  praesens  aut  sit  aut 
cogitetur  notet,  relativum  vero  enuntiatum  ad  accuratius  rem  si- 
gnificandam  tantum  addatur;  contra  uhi  relativo  id  contineatur, 


—     22     — 

quod  solum  rem  iUustret,  non  hic  sed  is  esse  dicendim.  Igitur 
hic  ihi  tantum  scrihendum  esse,  iihi  relat.  enuntiatum  salva 
sententia  ahesse  possit.'^  Quae  si  vera  suiit,  1,  1  Dahitis  igi- 
tur  Alexandriam  clam  petentihus  his,  quihns  apertissime  pu- 
gnantihus  restitistis  restituendum  erit  ptetentihiis  iis;  nisi  enim 
Z.  qui  homines  fuerint  in  adn.  exposuisset,  nemo  eos  ^x  ora- 
tione  cognosset;  accuratius  demum  describuntur  et  definiuntur 
enuntiatione  relat.  quihus  etqs.  Idem  valet  in  2,  1  ut  hi^ 
qui  heneficio  vestro  imagines  familiae  suae  consecuti  sunt,  eam 
primam  haheant  contionem  2,  95  quam  ex  his  rehus  ^  qnae  ah 
ipsa  natura  nohis  ac  vitae  consuetudine  suppeditantur ,  quihus 
alimur  et  vivimus  2,  103  nam  si  hi  qui  propter  dcsidiam  iyi 
otio  vivnnt  —  neque  minus  de  2,  73  Quisne  locus  huiusmodi 
est,  ut  nihil  intersit  reip.,  colonia  deducatur  in  eum  locum 
necne?  ubi  interrogatio  ipsa  hanc  naturam  atque  indolem  huius 
loci  nondum  notam  et  perspectam  esse  docet.  Ferri  potest 
2,  55  illud  queror,  tam  me  ah  his  esse  contemptum,  ut  haec 
portenta  me  consule  potissimum  agerent^  quia  in  iis  quae  modo 
praecesserunt  quales  essent  illi,  orator  exposuit.  Rectissime 
Z.  hic  pro  is  in  his  locis  restituit:  2.  21  Atqui  hi  (hi  omnium 
rerum  domini)  2,  34  Magistratus  hls  petere  licehit;  pro  his 
optime  iis  scripsit  2,  24  ne  in  iis  quidem  magistratihus,  quo- 
rum  certus  ordo  est;  minus  vero  bene  2,  55  Atque  in  omnihus 
iis  agris  aedificiisque  vendendis  2>^^"i^Mitur  Xviris,  ut  vendant 
quihuscunque  in  locis  videattir,  ubi  agri  illi  de  quibus  in  his 
oratt.  ubique  sermo  est,  non  iis  quae  sequuntur  accuratius 
definiantur  necesse  est,  sed  sunt  in  universum  noti  iisque 
qui  audiunt  semper  ante  animos  versantur. 

2.     De  locis  ubi  19  verba  omisit. 

Ac  quae  de  19  variantibus  scripturis  disputanda  habeba- 
mus  omnia  proposuimus;  deinceps  ut  erat  propositum  ad 
omissiones,  aliud  vitiorum  genus,  transeamus.  Quas  aliter 
nominare  vix  possumus,  quamquam  Zumptius  p.  XX VIII  sqq. 
e  contrario  has  diversitates  maxima  laude  effert;  quum  enim 
in  e  paucissimae  interpolationes  apertae  deprehenduntur,  in  19 
vero  compluria  verba,  quae  abesse  non  possunt,  per  negle- 
gentiam  solam.  ut  videtur,  omissa  sint,  maxime  cavendum  est, 

ne  cum  Zumptio  quod  abesse  possit  abesse  oportere  statua- 
mus.  Librarium  autem  minima  diligentia,  sed  quam  velocissi- 
me  scripsisse  quum  ea  menda  quae  iam  perlustravimus  tum 
hae  praecipue  docent  omissiones:  1,  8  exierunt  1,  10  in  post 
enim  ibid.  a(h)    Hiempsale  d.    pro    Mur.    39  a{h)   delecfatione 

1,  13  in  ante  huius  2,  22  Xviros  (qucs)  2,  27  posse  (hahere) 

2,  35  wow*).  Ut  in  his  paucis,  quae  tam  aperte  falsa  sunt,  ut  ne 
Z.  quidem  ea  defenderit,  sunt  quae  propter  similitudinem  vi- 
cinarum  literarum  exciderunt  (enim  (in)  uectigali,  Xviros 
(quos),  (in)  uectigalia),  ita  in  iis  quoque  quae  Z.  ex  verborum 
ordine  expulit:  1,  \^  iuhet  (enim)  eiusdem;  nam  ewnw  per  com- 
pendium  scriptum  voce  eiusdem  facile  hauriri  poterat;  ibid. 
possint  (et)  liherare  1,  12  audite  (audite)  cf.  pro  Mur.  78;  2, 
55  a  nohis  (ah)alienare;  a  pro  ah  ante  literas  consonas  ut 
in  a  Hiempsafe  ante  vocalem  in  19  saepius  invenitur  2,  56 
a(h)  Sulla.  2,  79  a(h)  se  2,  51  ante  a  Sulla  pro  anfea  ah 
pro  Mur.  33  a(h)  Lucidlo  52  a(l))  rep.;  2,  66  in  emendis 
et  (in)  uendendis  rehus;  quam  bene  enim  in  hoc  genere  prae- 
positio  repetatur  notum  est  cf.  Kriiger  gramm.  lat.  §  691  adn. 
2 ;  ita  2,  46  ad  socios  liherandos  an  (ad)  opprimendos,  ubi  Z. 
19  invitus  tantum  obedivit,  ad  minime  omittendum  erat;  2,  66 
aliove  (de)ducamini  2,  85  hosti  (sic)  huic  2,  79  Aniensem 
pro  Arn.  ibid.  Cicero  multo  fortius  de  agro  aiiquanto  deteriori 
ironice  dicit:  Quasi  vero  paiduhmi  differat  ager  Campanus  a 
Stellati!  quam  si  paulum  cum  19  legimus.  Similiter  exciderunt 
2,  6  eadem  (mihi)  qua  et  2,  12  d  lex  utiLd  plebi  R.  (mihi) 
videretur;  nec  enim  verum  esse,  quod  Z.  ad  h.  1.  disputat: 
))non  tam  efferendum  fuisse,  si  sibi  videretur  lex  utilis,  quam 
hoc,  si  amicis  suis  ceterisque  qui  cognoscerent«  tota  oratio 
reliqua  docet ;  nam  nullo  loco  de  amicorum  vel  ahorum  iudicio 
in  hac  re  dicit,  sed  semper  solus  de  huius  legis  utilitate  co- 
gnoscit  cf.  2,  14  (hoc  animo  ad  legendam  legem  cognoscen- 
damque  veni),  ut  si  eam  vobis  accommodatam  afque  utilem  in^ 
tellegerem,  auctor  eius  atque  adiutor  essem.  — 


*)  Quae  exempla  etiam  non  paullo  ex  Mur.  augeri  possunt,  ut  4  Ja- 
nuariis  (esse)  17  ut  aditus  {ad  consulatum)  posthac  28  dignitas  in  ista 
(scientia)  consuJaris  37  petionem  pro  petitionem  40  restuit  pro  restituit 
47  editios  pro  edititios. 

Deinde  haud  paucae  omissiones  inde  ortae  sunt ,  quod  oculi 
librarii  festinantis  et  neglegentis,  ut  fieri  solet,  ab  uno  aliquo  verbo 
ad  simile  vel  idera  parvo  intervallo  repetitum  aberrarunt;  ita 
non  solum  in  singulis  vocabulis  peccatum  est,  sed  totae  etiam 
enuntiationes  exciderunt.  Sic  2,  \b  reperio,  (^uirites,  (nihil  aliud 
cogitatum),  nihil  aliud  susceptum,  nihil  aliud  actum  non  modo 
nihil  est,  quod  contra  verba  nihil  aliud  cogitatum  afferi  possit, 
sed  non  paulum  eo  commendantur ,  quod  si  ea  cum  ceteris 
codd.  retinemus,  pulcherrimum  asyndeton  trimembre  existit. 
—  2,  80  patiemini?  (quod  si  posset  ager  iste  ad  vos  pervenire, 
nonne  eum  tamen  in  patrimonio  vestro  remanere  malletisP 
unumne  fundum  pulcherrimum  populi  E.,  caput  vestrae  pecuniae^ 
pacis  ornamentmn,  subsidium  helli,  fundamentum  vectigalium, 
horreum  legionum]  solatium  annonae  disperire  patiemini?)  an 
obliti  estis,  19  solus  omittit  eiusque  auctoritatem  h.  quoque  1. 
Z.  secutus  est.  Quibus  vero  haec  verba  non  solum  abesse 
posse,  sed  etiam  oportere  demonstrare  conatur,  ea  me  non 
omnia  prorsus  intellegere  confiteor.  Quomodo  enim  orator, 
postquam  de  commodo  plebis  dixit,  hac  sententia  ad  ampHtu- 
dinem  et  dignitalem  transitum  faciat,  equidem  non  video. 
Nihil  enim  utilitatis  hanc  legem  agrariam  populo  R.  afferre 
§  76 — 85  exponit,  quo  facto  demum  §  86  de  dignitate  in  dis- 
crimen  vocata  disserendi  initium  facit.  Contra  h.  1.  plebem 
iis  bonis,  quae  iam  possideat,  privatum  iri  demonstrare  incipit, 
postquam  nihil  commodi  ex  colonia  Capuam  deducenda  eam 
esse  accepturam  docuit.  Deinde  Z.  non  propria  ad  transitum 
significandum  instituta,  ne  apta  quidem  esse  haec  verba  arbi- 
tratur.  At  vellem,  homo  doctissimus  indicasset,  cuiusmodi 
verba  requireret.  Nonne  aptissima  atque  ad  transitum  facien- 
dum  accommodatissima  est  sententia:  Si  quae  modo  exposui 
vera  non  essent,  tamen  agrum  illum  ita  a  vobis  abalienari  non 
concederetis ;  fundum  populi  R.  qui  tot  virtutibus  excellat 
pessumdari  non  pateremini;  nam  etqss.  Ad  quem  transitum 
nimia  verba  facta  esse  §  79,  ubi  primum  et  Aut  inter  se  re- 
spondent,  et  §  82,  ubi  una  particula  At  de  nova  re  indicat 
non  demonstrant.  Priore  enim  loco  duae  res  simpliciter  enu- 
merantur,  neque  tamen  mera  particula  aut  transitus  fit,  sed 
additum   est:    (Aut)   si  hoc   a   se   dictum   negat  et  satisfacere 

omnibus  cogitat  — ;  alterum  autem  at,  ut  solet  (cf.  Hand,  Tursell. 
1  p.    439   sqq.  Seyffert,  schol.   lat.    I  §  21)    in  interrogatione 
cum  indignatione  conjuncta  legitur.     Uterque  igitur  locus  aliter 
atque  hic  comparatus  est;  hic  enim,  si  omnia  ijla  verba  eici- 
mus,  nulla  particula  adest,   quae  quomodo   hae   enuntiationes 
cohaereant  indicet,    nulla  sententia,    quae    ab  una  ad  alteram 
ducat:    lacuna  in  cogitationum  nexu  esset.     Nam  interrogatio 
illa   particula   an  introducta   habere  debet,  cui  opponatur,  ad 
quod   pertineat   cf.    Seyfferfc   L  c.    §    51    sqq.      Si   vero  verba, 
quae  Z.  eiecit,  retinemus,  sententiarum  nexus  restituitur.     In- 
terrogatio  illa  non  ad  haec  verba  omnia  referenda  est,  sed  ad 
unam  tantum  partem:    ad  vectigalium  fundamentum.      Quo  de 
usu   idem  Seyffert,  1.  c.  §  53  disputavit,   coUato  pro  Mil.  23, 
63  ubi  An  vero  ohliti  estis  etqsqq.  ad  praesentiam  animi,  defen^ 
sionis  constantiam  tantum  spectat.     Itaque  haec  verba  ad  dis* 
putationem     de    vectigalibus    solis    optime    transitum    facere, 
neque   nisi   ad    disputationem   de   agro    Campano   incipiendam 
vel     concludendam    pertinere    posse    facile    apparet.     Verun- 
tamen  in  iis  quae  sequuntur  Cicero   de  alia  re  atque  de  agro 
Campano   verba  facere   vix   dici   potest;   sunt   enim  vectigalia 
caput  utilitatum,  quae  inde  ad  populum  R.  redundant ;  et  hac 
sola  re  argumentum    illud   triplex,    quod  Z.    in  iis    quae  sunt 
usque    ad    §    84  invenit,    sententia   inter  se   cohaeret.     Neque 
enim  homines  audaces  Capuam  deduci,  sed  popuhim  R.  nullam 
glebam  de    pulcerrimis    vectigalium   sedibus   possessurum   esse 
dicit.     Deinde  Z.  verba  quod  si  posset  ager  iste  ad  vos  pervenire 
vituperat,    quoniam   ager  iste  iam  apud  Quirites  sit,  atque  si 
ahus  quis  eum   dividat,   revera   ad    singulos   possit  pervenire. 
At  Cicero,  quum  agruni  non  sufficere  exposuerit,  ut  duodena 
iugera  singuHs  darentur,  ^oi  si  posset  rectissime  dicit,  neque 
putaverim   esse    quenquam,    qui  pervenire  quod    §    85  eodem 
modo    usurpatur    non   recte    interpretetur ;    singulos  vero   vel 
simile  quid  addere  non  erat  necessarium,  quoniam  ex  iis  quae 
praecedunt  quomodo  haec  verba  intellegenda  sint  patet.    Quae 
autem  Z.    contra   singula  vocabula   dicit,  vix  necesse   est,   ut 
refutemus;    nam   cum   oratione  in   senatu   habita   haud    pauci 
loci  huius  orationis  ad  populum  consentiunt,  neque  tanien  pro 
interpolatis   habendi   sunt;    atque   de  verbo   dispereundi   idem 

valet  atque  de  disperdendi,  quod  certo  nemo  eiciet.  Quae 
verba  omnia,  postquam  ita  optime  explicari  et  propter  sen- 
tentiarum  nexum  ne  abesse  quidem  posse  demonstraviraus, 
non  minime  eo  quoque  fulciuntur,  quod  quomodo  exciderint 
luce  clarius  apparet.  Quum  aliis  locis  tum  praesertim  hic 
librarius  a  priori  patiemini  statim  ad  alterum  nimia  festinatione 
aberravit,  ut  totum  hoc  enuntiatum  quamvis  longissimum 
omitteret.  —  Etiam  2,  44  Quo(d  si  Alexandria  petehatur, 
cnr  non  eosdeni  cursus  quos)  L.  Cotta  L.  Torquato  cons.  cu- 
currerunt  ^  similitudine  vocabulorum  quod  et  quos  factum  est, 
ut  totus  fere  versus  omitteretur.  Qui  quamquam  non  omnino 
necessarius  est,  tamen  optime  ferri  potest.  Quis  enim  in  lo- 
cutione  cursus  currere  haerebit,  quum  Cicero  ceterique  Roma- 
norum  scriptores  accusativis  interioris  obiecti  cum  forma  ety- 
mologica  coniunctis  saepissime  utantur?  Cf.  Kriiger,  gramm. 
lat.  §  304.  Numerum  vero  plurativum,  quem  Z.  ineptum  vo- 
cat,  quidni  de  variis  horum  hominum  conaminibus  Alexandriae 
petendae  intellegere  possumusV  —  2,  96  contemnent:  (agros 
vero  Vaticanum  et  Pupiniam  cum  suis  opimis  atque  uberibus  cam- 
pis  conferendos  scilicet  non  putabunt;  oppidorum  autem  fini- 
timorum  illam  copiam  cum  hac  per  risum  ac  iocum  contendent :) 
Labicos,  Fidenas  —  eodem  modo  propter  similitudinem  voca- 
bulorum  contemnent  —  cantendent  exciderunt.  Quae  quum  neque 
propter  inelegantiam  verborum  neque  propter  sententiae  ine- 
ptiam  ne  Zumptio  quidem  iudice  reprehendi  possint,  summa 
iniuria  interpreti  docto  attribuuntur ;  nam  doctum  illum  ho- 
minem  fuisse  oportere,  qui  talia  addere  potuerit,  Z.  ipse,  qui 
primus  haec  ex  verbis  Tullianis  eiecit,  intellexit  atque  demon- 
stravit.  Quis  vero  illo  tempore,  quo  codd.  Erf.  et  Lagg.  re- 
liqui  scripti  sunt,  tam  in  antiquis  Romanorum  literis  versatus 
erat,  ut  talia  interpretamenta  orationibus  Ciceronianis  addere 
posset?  Si  vero  iam  Ciceronis  aetate  vel  paulo  post  in  harum 
orationum  recensionem  venissent,  in  19  quoque  legi  deberent,  nisi 
casu  quodam  excidissent.  —  2,  99  vestris  urbibus  propter  vestris 
praesidiis  excidit;  quidni  enim  Cicero  qui  saepius  ut  2,  98;  1,  16 
Xviros  in  animo  habere,  novam  urbem  contra  populum  R.  com- 
parare,  omnesque  urbes  sub  potestatem  suam  subiungere  exposuit, 
h.  quoque  1.  de  urbibus  dicere  potuisset,  equidem  non  intellego. 

Ex  Hs,  quorom  ratio  prorsus  certa  est,  facile  perspici 
poterit,  quae  sit  codicis  19  auctoritas  in  verbis  omittendis. 
Reliqua  quae  Z.  eo  duce  delevit,  ut  defendamus,  ferri  ea  posse 
demonstrasse  sufficiet,  quamquam  causae  cur  hoc  vel  illud 
omissum  sit  cognosci  certaeque  aflperri  non  possunt.  Sic  1,  5 
Tum  (vero)  ipsam  2,  71  ut  (vero)  cum  1,  19  ac  (vobis)  novam 
dominationem  comparare  2,  10  quorum  consiliis^  sapientia,  (le- 
gibus)  2,  40  belli  lege  et  victoria(e  iure)  cf.  in  Verr.  4,  116 
neque  more  belli  neque  iure  victoriae;  2,  6  (lege  et)  condtcione, 
legem  vero  et  condicionem  C.  coniungere  amat,  ut  fragm.  orat. 
de  lege  agr.  apud  Aquilam  Rom.  Mysia  et  Fhrygia  eidem  con- 
dicioni  legique  parebunt  ^ro  Mur.  60  pro  Caec.  40;  2,  45  quod 
(vestro)  non  suo  nomine  abufuntur  ibid.  per  (totum)  orbem  ter- 
rarum  2,  48  ego  (praeconi)  huic  2,  53  compositum  (esse)  ar- 
bitror  2,  54  a^  ipsum  perve^iire  pro  ad  ipsius  exercitum  p. 
2,  57  quae  (est)  haec  2,  60  omnibus  imperatoribus  (vestris) 
2,  64  in  publicis  privatis(qtie)  cf.  Naegelsbach,  praec.  stil. 
lat.  p.  482;  2,  68  qui  agros  publ.  aut  (qui)  possessiones  invi- 
diosas  tenebant  2,  81  quod  (ei)  tenebant,  quibus  —  2,  90  bella 
(gesta)  cum  regibus  2,  100  nulU  me  vobis  auctores  generis  (mei) 
commendarunt  3,  12  quae  maiores  vobis  in  Italia,  Sicilia 
(Africa),  duabus  Hispaniis,  Macedonia,  Asia  reliquerunt,  ubi 
Africa  in  enumeratione  earum  provinciarum ,  quarum  agros 
publicos  Rullus  vendebat,  ceterum  plenissima,  aegre  desideratur; 

1,  21  sub  signo  claustrisque  reip.  positum  (vectigal)  servare  non 
potuisse,  nescio,  num  vectigal  retinerepraestet;  ferri  saltem  potest 

2,  3  e^  eum  locum,  quem  nobilitas  (praesidiis)  firmatum  atque 
omni  ratione  obvallatum  tenebat  Z.  praesidiis  eiecit,  quia  ita 
nude  ad  translationem  adhiberi  non  possit.  Quum  vero  pro- 
pria  significatione  sic  usurpetur  et  hic  fere  proprie  ad  locum 
pertineat,  quod  verbum  ipsum  a  bello  translatum  est,  non 
video,  quidni  etiam  sine  genetivo  vel  adiectivo  translatum  ferri 
possit.  Et  si  retinemus,  conformatio  et  aequalitas  orationis 
duobus  participiis  cum  singuhs  ablativis  coniunctis  non  paulum 
augetur.  Neque  magis  in  iis  quae  paulo  post  leguntur:  quo 
modo  pauci  (nobiles)  in  hac  civitate  consules  facti  sunt  verbum 
nobiles    insigne    emendatoris    additamentum    esse    cognoscere 

possum.     Nam  quum   nihil  sit,   cur  ferri  non  possit,  eo  quod 
vocabulum   novus  ante   me  nemo  opponitur,  vel  requiritur.  — 
2,  29  si  hoc  fieri  potest^  ut  in  hac  civitate,  quae  longe  jure  li- 
hertatis  ceteris  civitatibiis   antecellit ,   (qnisqiiam  nullis  comitiis) 
imperium  aiit  potestateni  adsequi  possit.     In  his  verbis  Z.   pro 
ut  scripsit  si   sic  et  quisquam   millis  comitiis   eiecit.     Quam- 
quam  huius   loci   non   est,    de   eius  emendationibus  disputare, 
tamen  hoc  breviter  dixerim :   neque  illa   mutatio  si  sic  pro  ut 
facilis  est  cum  ceterisque  horum  codicum  vitiis  consentiens  neque 
tam   ab   usu  sermonis  latini  abhorret,  idem  verbum  ut  h.  1. 
posse    superflue    repetere,    praesertim   quum   priori    loco   non 
prorsus   idem   atque   altero    significet.     Nam  in  locutione  fieH 
potest^  es  ist  mdglich  procul  dubie  ne  Romani  quidem  iam  no- 
tionem  verbi  posse  propriam  tam  bene  sentiebant,  ut  in  enun- 
tiatione   inde   pendenti  idem   verbum  ponere  non  potuerint  cf. 
Tusc.   1,  ^  fieri  autem  potest  ^    ut  recte  quis  scntiat  et  id  quod 
sentit  polite  eloqui  non  possit;  brevi  intervallo ,  sed  paulo   ali- 
ter  repetitum  etiam  de  orat.  2,   180  invenitur:  haec  res  tantum 
potest  in  dicendo,  ut  ad  vincendum  nulla  plus  possit;   cf.   talia 
ut  nolite  velle  apud  Tischer.    ad   pro  Mur.  25,  50;    praeterea 
de    divin.    1,    129    sentiunt   inter  se   quid    quisqtie  sentiat    de 
Off.  1,  8  sic  definiunt  ut  definiant.    Quam  Zumptii  mutationem  si 
omittimus,  quisquam  nullis  comitiis  addi  oportere  per  se  apparet; 
curiatis  vero,  quod  Z.  desiderat,  addere  oratorem  non  opus  erat. 
—  2,    33    cognitio    (sine  consilio)  quae   duo   verba   Z.   eiecit, 
propter  aequabilitatem   et  congruentiam   orationis  aegre   desi- 
derantur,   quod  poena  sine  provocatione  et  animadversio    sine 
auxilio  simili  modo  cum  ablativis  et  praepositione  sine  coniun- 
cta  praecedunt,  et  propter  sententiam  postulantur,  quod  Cicero 
totam    eorum  potestatem    quam    maxime    odiosam    describere 
vult.     Num   vero   haec   cognitio   sine  consilio  lege  vetita    vel 
iussa  sit  necne  nihil  ad  rem;  his  Xviris  sine  consilio  iudicare 
licebat,   utrum  agri   privati  an  publici  essent,  et  hoc  ad  invi- 
diam   huius   potestatis  I  augendam  non  paulum  attribuisse  inde 
patet,    quod  idem  2,  57  commemoratur:  Hoc   quantum    iudi- 
cium,   quam  intolerandum ,    quam  regium  sit,   quem  praeterit? 
posse  quibuscunque  locis  velint,  nulla  disceptatione,  nullo  consi- 
lio  privata  puhlicare,  puhlica  liherare?  —  2,  43   veridet  Aegy- 

ptum  post  ve^iidet  Alexandriam.,  quanquam  necesse  quidem  non 

est,   tamen  optime  ferri  potest,   praesertim  quum  2,  41    Quid 

Alexandria  cunctaque  AegijiJtus?  haec  duo  verba  similiter  con- 

iuncta  legantur,  et  in  apodosf  opule^dissimum  reguum  ut  2,  41 

illud  regnum   regis  Alexae   ad   Aegyptum    aptissime    spectare 

possit.  —  2,    91    non   contentione ,  non  amhitione  discordes  mi- 

nime  tulliana  esse  Z.  recte  exposuit;  neque  tamen  eici  debent. 

Nam   si   eam   enuntiationem    quae    sequitur    contemplabimur, 

haud   dubie   aliquid   desiderabimus .    ad    quod  enim  referatur. 

Talem    enim   usum  liberiorem  ^huius  vocis,  qualem  Z.  statuit, 

exemplis   comprobari    vix    putaverim,    ideoque   non   possumus 

quin   in  19   totam  sententiam  atque  in  ceteris  hbris  aliquanto 

minus  excidisse  censeamus.     Hoc  vero  Pluygers,  homo  doctis- 

simus,  qui  7ion  discordia  scripsit,  egregie  restituit.  —  Difficile 

est,  certum  aliquid  proponere  de  2,  3  nm  ad  alienm  petitio- 

nis   occasionem   interceptus    et    2,    30    tantummodo   si   quis  ea 

potestate  (temere)   est  usus,  existimamus,  qui  loci  graviter  cor- 

rupti  sunt.  — 

Quibus  expositis,  quamquam   uno   vel  altero  loco  singula 
recte   omittuntur,  ut   1,    19  neqtie   aliud  quidquam  (in   urbe) 
nisi  inane  nomen  Capuae  reliquerunt  2,   19  quod  populi  seniper 
(proprium)  fuit;  (veruntamen  cf.  2,  18  quod  —  maiores  nostri 
proprium  nohis  reliquerunt,  ubi  etiam  vocem  optime  omitti  po- 
tuisse  2,  84  docet:  Hunc  agrum  nohis  maiores   nostri  relique- 
runt;  Kriiger,  gramm.  lat.  §  344  adn.  1.)  1,  25  fiant  (ostetulero) 
pertimescam,  quibus   addatur    1,  3  (populo  R.),  quod  vero,  si 
recte  eicitur,  non  docti  cuiusdam  additamentum  habendum  erit, 
sed  nihil   est,   nisi   repetitio   primarum  literarum  vocis,    quae 
sequitur  parta;  simile  casu  1,   16  harum  (omnium)  rerum  or- 
tum  est  et  1,  20  nata  (m)    ibi  esse   2,    49  lihente  illo,  tamen 
ahsente  (illo)  cf.  Naegelsbach  pra^q.  stil.  lat.  p.  466,  3.,  2,  30 
si  quis  ea  potestate  (temere)  est  usus  —  tamen  in  hoc  genere 
librariorum  festinatione  et   neglegentia   nimium  peccatum  esse 
apparet;   nisi   igitur   aliae   causae   accedent,  quibus  auctoritas 
denegari  non  potest,  non  facile  adducemur,  ut  19  fidei  tantum, 
quantum  Z.,  credamus.    Quae  vero  in  e  omissa  a  19  explentur, 
praeter   dubium   2,95    Liguri   montani,    quod    docti   cuiusdam 
interpretamenti  non  dissimile  est,  non  magni  pretii  sunt,   ut 

1,  3  (tamen)  sane  consmne  2,  26  aft  eo  praetore  (populi  R.),  qui 
sit  primiis  factus  2,  32  tum;  1,  12  quod  ad  quemqiie  pervenit 
(aut  pervenerit)  re  vera  recipiendum  erit,  quoniam  librarii  ne- 
glegentia  nihil  facilius  excidere  poterat,  quam  alterum  horum 
lam  similinm  verborum;  sed  tum  illud  aut  repetitione  ex  nit 
ortum,  omittendum  erit. 

3.     De  locis  ubi  Zumptius  verba  transposuit. 

Postremo  iam  venimus  ad  rem  difficillimam  spinosissi- 
mamque,  quae  vix  ubique  certis  rationibus  nitatur,  ad  verho- 
rum  collocationem ;  quae  quam  ambigna  sit,  quam  nihil  effi- 
ciatur  maximam  partem  similibus  locis  comparatis,  quantum 
libri  scripti  in  hac  re  fluctuent,  non  est  quod  uberius  expo- 
namus.  Nam  quum  librarii  ita  scriberent,  ut  compluria  semper 
verba  memoria  reciperent,  facile  fieri  poterat,  ut  in  verborum 
collocatione,  quae  per  se  iam  liberrima  apud  Komanos  esse 
videtur,  permulta  mutarent.  In  hac  quoque  re  codicis  19  au- 
ctoritati  non  nimium  esse  tribuendum,  quae  modo  exposuimus, 
procul  dubio  satis  docuerunt.  Ut  vero  perspicue  appareat, 
quam  difficile  sit  in  plurimis  locis  certas  aliquas  rationes  in- 
venire,  quibus  unam  tantum  collocationem  veram  esse  demon- 
fitretur ,  ad  1 ,  9  ubi  omnium  rerum  19  pro  r.  o.  exhibet, 
omnes  relicuos  locos  harum  orationum,  ubi  haec  verba  legun- 
tur  afferemus.  Omnium  rerum  scriptum  est  1,  15;  2,  21.  22. 
25.  42.  54.  63.  95.  rer.  o.  2,  62.  34.  60.  Quamvis  o.  r.  multo 
saepius  inveniatur,  tamen  vix  erit,  qui  ideo  omnibus  locis,  qui 
1,  9  tantum  necessario  restituendum  putet.  Tales  vero  ratio- 
nes,  unam  vel  alteram  lectionem  esse  exquisitiorem ,  elegan- 
tiorem,  fortiorem  nimis  ad  arbitrium  usurpari  possunt,  neque 
certi  aliquid  quum  in  reliquis  scripturae  diversitatibus,  tum  in 
verborum  collocatione  iis  constitui  poterit.  Sunt  autem  mu- 
tationes,  quas  Z.  in  verbis  ponendis  19  duce  fecit,  hae:  1,  9 
tu  popuU  R.  suhsMa  hellij  tu  pacis  ornamenta  pro  orn.  pac. 
chiasmo  inter  suhsidia  helli  et  pacis  ornamenta  et  2,  80  pacis 
omamentum,  suhsidium  helli  fulcitur;  contra  vero  afferi  potest 
pro  Mur.  29;  1,  17  id  neminem  nostrum  cuiusmodi  esset 
intellecturum  existimatis?  pro  cuiusmodi  esset  nostrum — 1,  10 

futura  sit  1,  13  haheat  pecuniae  1,  20  nata  esse  ihi   pro  nata 
inihi  esse  1,  21  Jioc  solum  1,  25  neque  rem  uUam  pro  n.u.  r. 

1,  27  ipsum  me  sihi  pro  me  ips.  s.  2,  2  hovore  sim  singula- 
rique  iudicio  pro  h.  sing.  i.  sim  2,  3  quod  ipsum  est  per  se 
amplissimiim  pro  q.  est  ijysum  p.  se  ampl.  ideo  mihi  minus 
placet,  quod  illud  ipsum  pluribus  verbis  praegressis  voce  fa- 
cilius,  ut  requiritur,  efferri  potest;  neque  vero  a  verbis  per  se 
non  disiungi  docent  de  fin.  2,  82  amicum  ipsmn  amari  per 
se  ad  fam.  3,  9,  5  ampjlitudo  mihi  est  ipsa  cara  per  se;  2,  5 
neque  nocturnae  neque  diurnae  pro  diurn.  n.  noct  2,  G  q_ui 
aditum  huius  loci  conspectumque  vestrum  partim  magnopere 
fugerunt,  partim  vehementer  non  secuti  suni  Z.  interpretatur, 
Ciceronem  duo  superiorura  consulum  genera  facere,  eorum 
qui  contionem  populi  vitarunt  et  eorum,  qui  quamvis  consule- 
rent,  utilitatem  eius  tamen  neglexerint.  Quiim  vero  h.  1.  non 
sequi  aperte  fere  idem  atque  fugere  significet,  quomodo  hoc 
de  contione  vitata,  illud  de  utihtate  populi  neglecta  intellegere 
possumus?  Haud  dubie  inter  se  discernuntur  ii  tantum,  qui 
contionem  omnino  vitarint  (magnopere  fugerant)  et  ii,  qui 
raro  contiones  habuerint  (nmi  vehementer  secuti  erant)  quod 
contra  19  restituendum  erit.  2,  13  descriptam  legem  ad  me 
affernnt  pro  ad  me  legem  reiciendum  est  cf.  2,  6  vestrum  de  me 
factum  2,  28  ubi  19  de  his  legem  curiatam  pro  legem  de  his  c 
habet;  2,  8  vcstrum  otium  2,  14  vobisratione  2,  16  esse  videhun' 
tur;  nullo  lahore  vestro  pro  n.  v.  1.  2,  17  legum  ac  rerum  2,  20 
hahere  comitia  Xviris  creandis  pro  hah.  com.  d.  cr.  2,  22  ani- 
morum  vestrorum  2,  27  primailla  2,  28  hahere  potestatem  2,  31 
lex  ipsa;  esse  creator   2,   35  imperium  vestrum;  ut   eis  Uceat 

2,  36  tam  est  ohscurum  pro  est  tam  o.  2,  37  facta  numquam ; 
potestas  permittitur    2,   39   non  possint    Xviri  pro  Xviri  n.  p, 

2,  50  hanc  totam;  Ilaec  clarissimi  viri  P.  ServiUi  imperio  et 
victoria  pro  Ilaec  P.  Serv.  imp.  et  v.  cl.v.  2,  56  auctione  sua; 
pergrande  vectigal  ut  1,  10;  2,  73  est  jjlct^ne  qui  pro  est  qui 
pl.  2,  89  totam  Capuam.  2,  92  et  P.  RuUo  reprehendenda  pro 
repr.  P.  R.  habet  quo  se  commendet,  ut  etiam  2,  53  mea  lege 

3,  14  iure  nuUo. 

De  codice  Parisino  7774. 

Omnibus  quae  modo  exposuimus  accurate  perpensis  atque 
examinatis,  iam  non  dubitandum  erit,  quin  omnes  libri  in  qui- 
bus  hae  oratt.  agrr.  inveniuntur,  et  Germanicae  et  Italicae 
familiae,  alii  magis  alii  minus  ab  hominibus  doctis  emendati 
et  interpolati,  postea  librariorum  neglegentia  non  paucis  men- 
dis  inquinati  sint  et  depravati.  Quantum  scimus,  non  iam 
codex  exstat,  qui  tantum  praeter  ceteros  antecellit,  ut  dux 
fide  dignissimus  vel  solus  vei  praecipue  sequendus  sit.  Neque 
multum  abest,  quin  prorsus  ad  G.  Sorofi  sententiam  devenia- 
mus,  qui  libros  meliores  in  his  orationibus  numerandos  esse 
censet.  Quae  quum  ita  sint,  haud  dubie  multum  interes.t, 
quam  plurimos  libros  meliores  nosse  ideoque  ex  sex*)  quos 
accuratius  inspeximus  cod.  Par.  7774  ut  optimum  elegimus, 
cuius  collationem  liuic  disputationi  subiungeremus. 

Secundum  ea  quae  praemisimus  noli  exspectare  codicem 
praestantissimum  esse  melioremque  omnibus  adhuc  notis;  sed 
est  liber  familiae  Italicae  et  permulta  vitia  cum  iis  communia 
habet  cf.  1,  5.  11.  2,  5.  7.  34.  81.  90.;  attamen  multis  caret 
atque  ita  lectiones  receptas  confirmat  2,  27  sin  is  2,  17  sint 
2,  95  montani,  nonnullas  novas  non  malas  sokis  exhibet  1,  2; 
2,  30.  2,  64;  verba  necessaria  raro  omittit,  ut  perdiligenter 
scriptus,  comphiribus  glossematis  certis  1,  2;  2,  3  solus  vacat. 
Quem  ex  exemplo  antiquiori,  propius  quam  notos  ad  illud 
Poggianum  accedenti  descriptum  esse  ex  his  antiquitatis  ve- 
stigiis  et  rehquiis  videri  licet:  2,  10.  77  partis  2,  39  Tral- 
lis  2,  66  similis  2,  75  omnis  2,  88  adfluentis  2,  99  civis; 
gentis  1,  2  urhis  quod  nondum  restitutum  2,  103  qualis 
—  talis;  2,  49  Fompei  et  3,  4  Valgi  qui  genetivi  etiam 
restituendi  erunt.  Sed  quo  facilius  et  accuratius  eius  natura 
atque  indoles  perspiciatur  primum  relicuas  orationes,  quas 
continet  enumerabimus  lacunis  diligenter  indicatis  (puto    enim 

*)  Burlei.    157.   159.  Arundel.   382.    Paris.   7788.  7825.  7774.     Insunt 
etiam  oratt.  agr.  in  Par.  7779.     Sorb.  485. 

omnibus  omnium  librorum  latinorum  et  praecipue  tullianorum 
<     lacunis   accuratissime   notatis  ad  familias  originemque  eorum 
investigandam  permultum   eftici  posse),  tum  lectionis   diversi- 
tatem  integram  addemus  paucisque  illustrabimus. 

Ifoc  codice  membr.,  in  fol,  saec.  XV.,  nitidissims  ei  dili' 
gentissime  scripto  hae  oratt.  tull  continentur:  1,  pro  Eosc.  Am. 
2,  pro  Quinct.,  ubi  post  30,  92  addicatur  lacuna  XVIII  ver- 
suum  est  cum  adnot:  Tantundem  deficit  in  antiquissimo  codice 
et  in  nullo  alio  reperitur;  5,  pro  Caec.  4,  2)ro  Bab.  cum  adn. 
marg.  p)Ost  6,  19  concedis  interfsit:  Hoc  in  loco  in  veteri 
exemplari  deerat  una  carta  ac  etiam  in  nullo  alio  reperitur. 
t.  interfsit.  hic  verbum  caret,  et  post  11,  31  civium:  in 
exemplari  veteri  desunt  duo  folia  quae  fuerunt  abscissa; 
5,  pro  Eosc.  Com.  mg:  Haec  oratio  non  invenitur  perfecta  in 
codice  ullo,  sed  ut  in  exemplari  reperitur  transcribam  et  in 
fim :  deest  reliquum ;  6,  pro  Cluent.  7,  pro  Balh.  8,  pro  Leg. 
Man.  9,  Invect.  U.  I—IV  in  L.  Cat.  10,  De  L.  Agr.  II.  IIL 
/  cf.  infra;  11,  pro  Mur.  adn.  in  mg.  28,  58  intcr  persequatur 
et  Venio :  Hoc  loco  deficit  multum ;  12,  Ad  pop.  pridie  q.  i.  in 
ex.  13,   ))qua  gratias  egit.^ 

Varietas  lectionis  ad  Kayseri  editionem  enotata. 

M.  T.  C.  DELEGE  AGRARIA  CONTRA  P.  RULLU  LI 
I.  mg:  Deficit  principium  et  non  invenitur.  —  1.  Xviri)  inter 
Xviri  decemviri  variat*).  —  his)iis.  —  apertissime.  2.  helluo.  — 
rempublicam)  in  hoc  verho  per  comp.  scripto  inter  r.  p..  rep., 
reip.,  reipu.  variat.  —  popuH  romani)  modo  per  p.  r.  modo  po  ro 
scriptum  legitur.  —  proscribit.  —  atque  ante  afferet  om.  — 
urbis.  —  3.  quoniam  —  4.  perproscriptam.  —  Januar.  — 
iccirco.  —  vendiderunt.  —  5.  quoad  fecerit  iter.  —  P.  ante 
Servilii  om.  —  Olimpenorum.  —  Persen)  per  semper.  —  tectis 
atque)  tectis  ac.  —  6.  iubet.  ~  7.  eiusmodi.  —  constituunt) 
constituerat.  —  divendere)  dividere.  —  8.  et  privatum  ad  ne- 
gotium)  ad  privatum  negotium.  — ■  immittantur.  —  10.  Sylla. 
—  eidem)  iisdem.  —  federe.  —  Afirica.  -—  11.  attinuerit. 
/     —  putet.   -—  usquam   nummus.  —  quem   non)  quae  non.  — 


*)  De  talibus  semel  in  umvereum  dixisse  sufficiet. 

regesque.  -  12.  iccirco.  -  13.  ut  iUa)  illa.  -  adiunxerint. 

—  14.  patres  conscripti)  p.  c.  sic  semper.—  l6.  intollerandam. 

—  16.   esse  haec   omnia)   haec    omnia    esse.  —  colonii.    — 

17.  Quod)  quid.  --  cuiusmodi  esset  neminemve   vestrum.    — 

18.  iodeste.  —  19.  substulerunt.  -  20.  Hanniballem.  — 
corrumpit.  —  inibi  haec  ex.  -  21.  praemitto.  -  gravissi- 
ma  et  verissima.  -  vos  capud.  --  solum  hoc.  -  22.  cogitarint. 
23.  dedictionibus.  —  24.  vendictionem.  —  26.  Kal.  Janua-  ^ 
rii.  —  aliud)  alium.  —  cohercere.  —  extremum  mg.  al :  ex- 
ternum.  —  27.  siquis)  siqui.  —  a  delictis.  —  me  ipsum. 

M.  T.  C.  DELEGE  AGRARIA  CONTRA  P  SERV  L.  II. 
1.  ei)  hi.  —  contionem.  -  mihi  q.  —  2.  honore  singularique 
iudicio  sim.  -  dicam  si)  dicam  ut  si.  -  3.  perlongo)  longo. 

—  nec  me)  neque  me.  —  est  ipsum  per  sese.  --  de  novis 
hominibus  ante  reperietis  om.  —  petierint  anno  suo.  —  4.  Quir. 
plenimque  per  hoc  compendmm  scribitur.  —  me  ante  non  om. 
5.  magis.  —  quae  cum  quidem  omnibus.  —  neque  diurnae 
neque  nocturnae.  —  cum  errato.  —  6.  id  dictu.  —  7.  essem 
popularis.  —  verbi  om.  —  8.  Kal.  Jan.  —  9.  popularem  me.  — 
est  post  iucundum  om.  —  in  ante  imperio  om.  —  qui  iccirco. 

—  uti.  —  possemus.  —  10.  ac  populare.  —  neque  si)  nec 
si.  —  si  aliud  quiddam)  sed  si  aliud  quidem.  —  amantissi- 
mos.  —  nephas.  —  11.  tr.  pl.  sic  uhique.—  rei^.  exp.  bene  ad- 
ministrandae   r.  p.  —  12.  ullam)  iUam.  -  quibus  in   rebus. 

—  13.  concitata  iam  pridem)  contio  tamen  {mg.  al.  tandem). 
obsolentiore.  —  antea.  —  conctionem  inprimis.  —  tamen 
si.  —  tandem  post  ahquando  om.  —  legem  ad  me.  —  14.  hoc 
ratione  vobis.  —  dissidio.  —  15.  huiusmodi.  —  sed  et  ho- 
neste.  —  atque.  —  atque  nomine.  —  vobis  dari.  —  16.  li- 
bertati  nostrae.  —  vestro  labore.  — -  libertati  nostrae.  — 
17.  rerum  ac  legum.  —  duxerit.  —  triumviri,  quinque  viri.  — 
hocquando.  —  tum  eas)  tamen  eas.  —  fortuitu.  —  caeteris. 

—  19.  virum  nobUissimum)  hominem  n.  —  quod  fas  esset 
quod.  —  potest  tamen)  poterat  potestate.  —  20.  quod  spe- 
ctarit.  —  aequitas)  Q.  aequitas.  —  comitia  decemviris  habere. 

—  denuntiare.  —  putantur.  —  21.  ductae.  —  hi)ii.  —  notis) 
novis.  —  viginti)  XX.  —  se  denegare.  —  eae)hae.  —  Ebutia. 

—  sed  etiam  . . .  curatio  in  mgne.  —  22.  aHos)  iUos.  —  do- 

minis)  dominus.  —  lege  post  hac  expmctum.  —  periculi  om. 

—  leges  sibi  sua  lege  curationes.  —  idem  om.  —  in  iis)  unus. 
invidiae.  —  ei  parte.  —  23.  ei)  hi.  —  diligendi.  —  ornari) 
ornate.  —  24.   legiptimum.  —  in  eis)  in  his.  —  ne   si)  sive. 

—  adscriberetis.  —  idignitate.  —  Hbertatem  vestram  hac 
lege  funditus  toHi.  —  25.  existimabitis.  —  acceperitis.  — 
uti.  —  putetis.  —  26.  ei)  ii.  —  qui  quod)  quicquid.  — 
centuriana.  —  27.  nunc  Quirites  Ula  prima)  nunc  prima  quia 
iUa.  —  voluerunt.  —  28.  habere  potest.  —  ut  obscurum.  — 
29.  tum  ei)  tum  ubi.  —  iure  longe.  —  posset.  —  quoniam 
quarto.  —  XVviri)  Xviri.  —  hiis.  —  30.  saepe  —  trib.  pl. 
mg.  —  praetor)  PR.  —  intercedere)  interdicendi.  —  quam  si) 
quasi.  —  31.  acceperint.  —  atque  ad  usurpationem.  —  nos 
omnes.  —   tresviri.   —   32.   regiam)  legum.  —  muHs)   mutis. 

—  finitores)  tum  ianitores.  —  ledunt.   —  33.   intoUerantiam. 

—  34.  his)  iis.  —  quos  veHnt.  —  de  maximis)  e  m.  —  iUi) 
uUi.  —  35.  aliquo  at)  aHquo  ac.  —  vero  post  hoc  om.  — 
vestrum  imperium.  —  vobis)  a  vobis.  —  sc.  —  Tulio.  —  cons. 

—  36.  accedent.  —  etiam  iUa)  et  illa.  —  37.  s  c.  —  facta 
numquam.  —  potestas  permittitur.  —  38.  intelHgitis.  —  aedi- 
ficia)  quae  aedificia.  —  putasset  hoc  forte.  —  adscripsit 
aHudve.  —  39.  primum  hoc  quaero  enim  qui.  —  Cizicum.  — 
recuperata  sit.  —  40.   quod   iam)   quoniam.  —  haereditatem. 

—  stativa.  —  certe)  terrae.  —  42.  L.)  Lucium.  —  petentem 
fieri.  —  43.  abiudicabit.  —  idem  post  ergo  om.  —  44.  Pri- 
mum  cur)  Primum  tum.  —  ut  cum.  —  an  qui  etesiis)  an  quie- 
tis  quaeris.  —  taetris.  —  45.  unaque.  —  46.  urbem)  urbe.  — 
ut  hospes)  aut  hospes.  —  quam)  qua.  —  eidem  qui  haec) 
idem  qui  hoc.  —  Pomp.  —  impudenter.  —  48.  recita)  recitas. 
ipsi)  ipsam.  —  49.  Quirites  commovere)  Quir.  quas  commo- 
vere.  —  Pompei.  —  absente  illo.  —  50.  et  resistam.  —  com- 
parari  mg.  —  ThasUetum.  —  OHmpenorum.  —  Agerensem.  — 
Orindicum.  —  et  Eleusanum  om.  —  Haec  Tu.  Servilu  imp.  et 
victoria  clarissimi  viri.  —  Cheronesso.  —  51.    adscribit  idem. 

—  Cirenenses.  —  Appionis  —  vendidit.  —  sedium.  —  nec 
ut)  sed  ut.  —  vestigia)  certa  nunc.  —  Paphalgonia.  —  Ca- 
padocia.   —   53.   adscripturum.  —  coepisti.  —  54.   ut  nuUa. 

—  Pomp.  —  55.  cum-tum)  tam-tam.  —  his  agris)  eis  agris. 

—  hac  vestrum)  ac  vestnim.  —  Capadociae.  —  56.  Sylla.  — 
publico)  p.  —  eique)  sicque.  —  57.  tolerandum.  —  descripti- 
one  mg.  disceptatione.  —  in  ante  Sicilia  om.  ipse)  saepe.  — 
quae    est   haec)    quid   est.    —    aliqua)   alia.    —    58.   veniunt. 

—  marittima.  —  Hyempsalem.   —  quas    publice    AlSricanus. 

—  et  tamen.  —  accipitur)  excipit  &  —  59.  quoscumque) 
quodcunque.  —  imperatoribus  nostris.  —  60.  cui  ius  impe- 
ratorium)   quod  ius  imperatorum.    —  honos)  onus.   —  Pomp. 

—  61.  suas  om.  —  62.  animo  sit.  —  inviti.  —  ex  mg.  — 
cavet)  caute.  —  quanta  sit.  —  sit  omnes)  sed  omnes.  — 
postremo  etiam)  p.  et.  —  venierint)  venirent.  —  63.  deduca- 
mini)  dedumam.  —  velim.  —  64.  Phili)  Philippi.  —  in  foren- 
sibus.  —  65.  his  ante  hominibus  om.  —  expeditissimum  sit.  — 
plebes.  —  deducantur.  —  fateor  om.  —  66.  Se  n  tinus.  —  Ve- 
stinus.  —  ab  alia  om.  —  Venefranus.  —  Liternus  pro  Liter- 
ninus.  —  Ancasinus.  —  plebes)  plebs.  —  67.  nd.(iuYSim  exptmct.) 

—  invenietur)  inietur.  —  expediret.  —  68.  ne  ei)  ne  ii.  —  perti- 
mescebant)  expertimescebant.  —  69.  honeribus.  —  70.  coem- 
ptus.  —  nimirum  idem.  —  perposse.  —  hoc  est  enim.  —  sen- 
tina  mg.  pro  sententia.  —  71.  rpu.  —  duce)  duce  communi.  — 
urbis)  orbis.  —  regna  om.  —  aegregium.  —  et  ante  exigi 
om.  —  73.  recuset)  rectuis  et.  —  74.  vestris.  —  tuam)  tuam 
etiam.  —  vectigalibus)  vectigal.  —  75.  cogitent.  —  iisque) 
hisque.  —  iidem)  idem.  —  nostrae.  —  relinquaetur.  —  76.  at) 
atque.  —  prius)  primum.  —  exspectet)  expetat.  —  delectat.  — 
quinquagenos.  —  77.  aut  ante  maiori  om.  —  conivebo)  com- 
movebo.  —  78.  coemant.  —  79.  Kal.  Januarii.  —  Romilia.  — 
ab  Suburanam.  —  Arniensem.  —  posse  hominum.  —  a  ante 
trib.  om.  —  memento.  —  Syriae  cura.  —  81.  tum  nec)  tamen 
neq.  —  infectum.  —  nec  loco.  —  de  ante  Campanis  om.  — 
coeperant.  —  inminuerunt.  —  quod  ei)  quod  &  —  incom- 
modis.  —  Sylla.  —  qua  nec)  qua  ne.  —  quem  pariter.  —  neque 
vester)  nec  vestrum.  —  82.  incraepuerint.  —  ad  urbem)  ad 
caedem.  —  vestris.  —  his  om.  —  is  om.  —  uti)  ut  et.  — 
se)  sese.  —  fundo  solo.  —  83.  ad  commovebit  mg.  commove- 
verit.  —  in  Mithridatico.  —  Syciliae.  —  facultatibus.  —  fa- 
cultates.  —  84.  caeteris.  —  atque  a)  atq.  —  trib.  pl.  fundi- 
tus)  fund.  tr.   pl.  —  in  illis)  nuUis.  —  tradatur.   —  85.  Et 

quidem.   —  nihil    pertineat.  —  ac  Stellatus.  —  8^.  Sed)    & 

—  Capuae)  Capua.  —  ^.  homines)  oms.  —  nepharii.  —  nri. 
tum  ante  ipsa  om.  —  Affrica.  —  Greciae.  —  eripere.  — 
88.  est  post  multum  om.  —  urbe  illa.  —  subpeditare.  —  vi- 
demus.  —  90.  magistratum.  — iUa  qui.  —  ante  omnia.  —  esset 
om.  —  Persa.  —  Carthaginiensium.  91.  inerant)  erant.  — 
intoUerandum.  —  imposterum.   —   urbis   omnium  eiectis.   — 

92.  repraehendenda.  —  illo  creante)  &  locreante.  —  coepe- 
runt.  —  penas.  —  ad  Bruti  mg.  in  hac  oratione  atque  in  hoc 
loco   videntur    multa   deficere.    —   intelligas.  —   fuit)   sit.  — 

93.  ceteris  in  coloniis.  —  praetores)  scriptores  emptores.  m^. 
al.  sectores.  —  bini)  duobus.  —  cum  ^^ost  Capuae  et  post  spiritu 
om.  —  94.  coenaret.  —  95.  prospexerunt)  perspexerint.  — 
apta  est)  aperta  sunt.  —  qua)  quae.  —  96.  numerum  IQO) 
modo  animus.  —  cenaculis.  —  viis)  suis.  —  contemnent  .  . . 
contendent  mg.  —  Vicos.  —  Lavinium.  —  Niceria  —  compa- 
rabuntur.  —  97.  continetur.  —  98.  P.)  Publi.  —  ut  om.  — 
potestatis.  —  liberas.  —  gentibus  regibus.  —  pecuniam.  — 
99.  tutatum  victoria)  victorem.  —  vi  ac)  velata.  —  gentis.  — 
cohercere.  —  100.  depraecentur.  —  periculis  om.  —  bonae 
fidei.  —  post  diligenti  om.  que.  —  perhorrescam.  —  101.  qui  om. 

—  sim  om.  —  hominum)  hominis.  —  102.  odio  . . .  atque)  oci- 
osi  otium  fecissem  atque.  —  103.  sua)  ipsa.  —  ego  et)  ego 
ex.  —  his  hominibus)  esse  hominibus.  —  actibus  corporis.  — 
et  firmissimum  om.  —  reip.)  po.  ro.  —  ut  iam)  ut  ita.  — 
diligendo. 

III.  1.  vestrae.  —  2.  retulisse)  praebuisse.  —  prebue- 
runt.  —  bone.  —  probabo.  —  3.  septem)  VII.  —  commodis 
vestris.  —  permulgata.  —  a  ante  Sylla  om.  —  Valgi.  —  nove. 

—  5.  quecunque.  —  6.  habet)  inhibet.  —  ademptus  —  da- 
tus.  —    quam  ante  procul  om.  —  7.  qui  nos)  vos.  —  caetera. 

—  9.  non  obligata.  —  Crebra.  —  10.  ilHs)  aliis.  —  in  om. 
hoc)  haec.  —  13.  intelligetis.  —  quia  his)  quibus.  —  14.  fundi 
eundi.  —  adv^^Qmg.  hic  etiam  videtur  deficere.  —  15.  Sulla- 
nam  ow.  —  ^'^Dap-)  po.  ro.  —  16.  in  om.  —  convocaverunt. 

A  d  n  0  t  a  t  i  0. 

I.  1.  his)  iis  cf.  de  pronominum  hic  et  is  iisu  quae  p.  21  sq. 
exposuimus ;  neque  vero  hic  liber  is  est,  ex  quo  talia  pendere 
possint ;  nam  vitiis  orthographicis  minime  caret  cf.  1 .  2  helluo 
2,  29  hiis  1,  26  cohercere  et  quae  sunt  similia.  —  2.  r.  p. 
Ex  eo  quod  codex  permultum  fluctuat  in  scribendo  respuhlica 
(r.  p.  rep.  respu.),  popultis  Bomanus  (p.  r.,  po.  ro.,  popu.  r.), 
KalendisJan.  (Kal.  Januar.,  Januarii)  apparet  in  antiquo  exemplo 
ubique  per  compendia  sola  r.  p.,  p.  r.,  Kal.  Jan.,  p.  c,  s.  c, 
Quir.  scripta  fuisse.  Tum  librariorum  peccata  in  numeris 
(cf.  2,  93.  96.  31  tresviri)  et  numeri  qui  passim  servati  sunt 
cf.  Xviri,  2,  21  XX  3,  3  VII  eos  ubique  restituenda  esse  do- 
cent*).  —  Ibid.  paulo  insolentius  esset,  si  atque  omitteremus; 
veruntamen  ferri  posset  propter  asyndeta  quae  praecedunt: 
Agros  emi  volt  qui  dividantur.  qiiaerit  pecuniam.  videlicet  exco- 
gitabit  aliquid:  afferet  et  propter  orationem  quae  h.  1.  vividior 
et  animatior  est.  Procul  dubio  vero  cum  hoc  codice  omitten- 
dum  erit  2,  2  dfe  novis  hominibus  in  Xam  profecto  si  recordari 
volueritis  (de  novis  hominihus),  7-eperietis  eos^  qui  etqs.  Haec 
enim  notio  cum  ex  toto  loco,  tum  ex  iis  quae  modo  praecedunt 
novus  ante  me  nemo  facile  suppletur;  recordari  vero  sic  nude 
positum  saepius  invenitur  cf.  de  legg.  3,  8  ubi  prorsus  simi- 
liter  atque  h.  1.  si  recordari  volumus  legitur.  —  1,  23  dedi- 
ctionihus  quod  Kayser  optime  scripsit  deductlonihus  confirmatur. 
—  Ad  2 ,    19   hominem  nohilissimum  pro  virum  nob.  animad- 


*)  Quam  multa  vitia  ex  compendiis  male  explicatis  originem  duxe- 
rint,  unicuique  notum  est.  Neque  solum  in  libris  recentioribus,  sed  etiam 
in  antiquioribus  talia  inveniuntur.  Sic  in  Plauti  Mostell.  III,  1,  146  (676) 
libri  legunt :  Ecce  autem  iterum  nunc  quid  dicam  nescio  contra  metrum  et 
sententiam.  Ritschelius  perii,  quod  sententia  postulat  pro  iterum  acute  conie- 
cit;  codicum  vero  vestigia  interii  scribendum  esse  docent,  depravatum  pro- 
pter  compendium  iterii  et  iterum  quod  sequitur.  De  cuius  verbi  usu  et 
forma  cf  Amph.  I,  1,  143  oppido  interii  V,  1,  24  ubi  similiter  atque  h.  1.  in- 
terii  post  perii  usurpatum  est  Asin.  I,  3,  90  Epid.  I,  1,  54  Mostell.  IV,  3, 
87  (1031)  Vicine  perii,  interii.  —  Mil.  I,  1,  69  librarii  ex  molesteae  fe- 
cerunt  moleste  vel  molestae,  unde  Ritschelius  coniecit:  Mihi  molestiae 
8unt:  orant,  ambiunt,  obsecrant,  videre  ut  liceat.  Ex  codicum  vero  ve- 
etigiis  est  restituendum :  Mihi  molestae  eae  sunt:  etqss. 

vertendum  est  adiectivum  nobilis  multo  saepius  cum  homo 
quam  cum  vir  coniungi  cf.  pro  Quinct.  22,  72  p.  Lig.  12,  36 
agrar.  2,  7  ad  fam.  3,  10.  —  2,  30  Qui  agri,  quae  loca,  quae 
aedificia  multum  habet,  quo  se  commendet ;  sed  facile  ex  con- 
iectura  scribi  poterat.  —  2,  64  fere  necessarium  est  in,  quod 
hic  liber  solus  servavit:  in  puhlids  privatisque  in  forensihus 
domesticisque.  —  2,  95  ex  hac  copia  atque  ommum  rerum  ad- 
fluentia  primum  illa  apfa  est  adrogantia,  qua  Kayser  cum 
Zumptio  scripsit  ex  codicibus  pro  vulgata  nata  est;  si  vero 
Parisini  lectionem  diligenter  examinaverimus,  quid  scribendum 
sit  et  quomodo  corruptela  orta,  facile  apparebit.  Aperta  sunt 
legit;  si  a  illud  dittographia  natum  esse  putamus,  perta  re^i?ii, 
unde  facili  mutatione  parta  efficimus.  Adrogantia  ex  copia  .  . . 
parta  est  eadem  sententia  atque  nata  est  optime  dici  posse 
loci  docent  quos  Klotz  lex.  lat.  s.  v.  2.  b)  (i)  coUegit;  cf. 
etiam  quae  nos  pag.  1 1  sq.  de  dictione  quadam  poetica  harum 
orationum  exposuimus  et  Horat.  Sat.  2.  2,  19  cum  interpp. 
Reliquorum  vero  librorum  lectio  inde  originem  traxit,  quod 
parta  errore  per  compendium  pta  scriptum  erat  et  hoc  a  li- 
brariis  iam  non  legi  poterat. 

De  multis  ex  reliquis  huius  libri  lectionibus  variantibus 
iam  in  iis  quae  praecedunt  diximus,  easque  contra  Zumptii 
mutationes  ex  19  quarum  Kayser  in  editione  sua  non  pauca» 
probavit,  defendimus. 

Scribebam  Brunsvigae  Id.  Mart.     MDCCCLXIII. 

